title: यूसी ब्राउजर

text: यूसी ब्राउजर एक वेब ब्राउजर (यूसी मोबाइल के नाम से भी जाना जाता है) है। Singapore में इसका मजबूत यूज़र बेस है और कस्टमाइज करने के बाद इसकी भारत के स्थानीय बाजार में काफी वृद्धि हुई है। यह मूलतः 2004 में लांच हुआ था। उस समय ये केवल J2me (जावा) के लिए उपलब्ध था।पर ये अब एंड्राइड विंडोज़ आईओएस ब्लैकबेरी पर भी उपलब्ध है। 2010 में इसने अपनी पहली एप (आईओएस के लिए) एप्पल एप स्टोर पर लांच की थी।


title: यूसी ब्राउजर

text: इसपर हम कंप्यूटर तथा मोबाइल पर इंटरनेट देख सकते हैं। यूसी ब्राउजर पर इंटरनेट देखना बहुत सरल है। इस ब्राउजर में हम अनगिनत पृष्ठों को रोक कर कभी भी देख सकते हैं। जो की काफी सरल है


title: संत काव्य

text: 'संत काव्य' का सामान्य अर्थ है संतों के द्वारा रचा गया, काव्य । लेकिन जब हिन्दी में 'संत काव्य' कहा जाता है तो उसका अर्थ होता है निर्गुणोपासक ज्ञानमार्गी कवियों के द्वारा रचा गया काव्य। भारत में संतमत का प्रारम्भ 1267 ई. में "संत नामदेव" के द्वारा किया हुआ माना जाता है।


title: धुलाई मशीन

text: धावन यंत्र कपड़े धोने के लिए इस्तेमाल किया जाने वाला एक गृहोपयोगी उपकरण है। यह शब्द ज्यादातर उन यंत्रों पर लागू होता है जो जलोपयोग करती हैं। इसका विपरीत है शुष्क धावन (जो वैकल्पिक सफाई तरल पदार्थ का उपयोग करती हैं और विशेषज्ञ व्यवसायों द्वारा की जाती हैं) । उपयोगकर्ता कपड़ों को पानी में धोने के लिए अपमार्जक मिलाता है, जो तरल या चूर्ण के रूप में बेचा जाता है।


title: अक्षरांकन

text: अक्षरांकन, सुलेख या कैलीग्राफी (Calligraphy) एक अक्षर कला है। इसकी सहायता से ब्रश/क्रोकिल/विभिन्न तरीके व स्ट्रोक के फाउण्टेन पेन व निब की सहायता से एक विशिष्ट शैली की स्वयं की लिखाई की डिजाइन प्रक्रिया को सीखा व अपनाया जाता हैं। आजकल का अक्षरांकन हस्तनिर्मित से लेकर कंप्यूटर के द्वारा निर्मित किया जाता है | कैलीग्राफी को पॉपकॉर्न (बब्लगम जैसे स्वाद वाली) लेखनशैली भी कहते हैं|


title: अक्षरांकन

text: कैलीग्राफी अथवा अक्षरांकन लिखने की एक दृश्यात्मक शैली है. यह चौड़े नोक वाले लेख उपकरणों जैसे कि ब्रश आदि के द्वारा अक्षरों को एक पटल पर उंभारने की कला है। समकालीन कैलीग्राफी को कुछ इस तरह परिभाषित किया जा सकता है - "संकेतों को एक अर्थपूर्ण, सुव्यवस्थित और कौशलपूर्ण तरीके से आकार प्रदान करने की कला."


title: अक्षरांकन

text: आधुनिक कैलीग्राफी के विविध परिक्षेत्र मे क्रियात्मक अभिलेखों और डिज़ाइन से लेकर ललित कला के वे नमूने भी शामिल है जिनकी लिखावट स्पष्ट नही होती है.


title: अक्षरांकन

text: परंपरागत कैलीग्राफी मुद्रण कला और गैर-परंपरागत हस्त लेखन से बिल्कुल अलग होती है हालाँकि कैलीग्राफी मे इन दोनों का समावेश हो सकता है।


title: अक्षरांकन

text: कैलीग्राफी आज भी विवाह और अन्य समारोहों के निमंत्रण पत्रो, फ़ॉन्ट डिज़ाइन और मुद्रण कला, मौलिक हस्त निर्मित प्रतीक चिह्न (लोगो) निर्माण, धार्मिक कला सामग्री, घोषणाओं, ग्रॅफिक डिज़ाइन, पेशेवर कॅलिग्रॅफिक आर्ट, प्रस्तर लेख और स्मृतिपत्र से संबंधित कार्यों मे प्रयुक्त होती है. फिल्म और टेलीविज़न जगत मे रंगमच की सहायक सामग्री (प्रॉप्स) और चलंत चित्रों मे भी कैलीग्राफी का उपयोग होता है। शपथ पत्रों, जन्म और मृत्यु प्रमाण पत्रों, मानचित्रों और अन्य लेखन कार्यों मे भी कैलीग्राफी का विशेष स्थान होता है।


title: अक्षरांकन

text: कैलीग्राफी के लिए प्रयोग किए जाने वाले प्रमुख उपकरण हैं पेन और ब्रश. इसके लिए ऐसे पेन का प्रयोग किया जाता है जिनकी निब चपटी, गोल अथवा नुकीली होती है। कुछ विशेष प्रकार के सजावटी उद्देश्यों के लिए कई निब वाले पेन अथवा स्टील के ब्रश का भी प्रयोग किया जाता है. विशिष्ट शैली वाली कैलीग्राफी - जैसे कि गॉतिक स्क्रिप्ट - के लिए ठूंठदार निब काम आती है.


title: अक्षरांकन

text: लिखने के लिए प्रयुक्त स्याही पानी के आधार वाली होती है और चित्रकारी मे काम आने वाली तेल आधारित स्याही से कम गाढ़ी होती है. अच्छी गुणवत्ता वाला कागज जिसमे सोखने की क्षमता अधिक होती है प्रयोग करने से लिखावट स्पष्ट होती है हालाँकि परचामनेट और वेल्यूम का भी अक्सर प्रयोग होता है क्योंकि इंसमे आई त्रुटियों को चाकू से खुरेदा जा सकता है.


title: अक्षरांकन

text: १५ वीं सदी मे मुद्रण कला के व्यापक प्रसार के साथ ही सुसज्जित पांडुलिपियों के प्रचलन मे काफ़ी कमी आ गई. फिर भी मुद्रण कला के विस्तार का अर्थ कैलीग्राफी का ख़त्म होना नही था।


title: अक्षरांकन

text: १९वीं सदी के अंत मे विलियम मॉरिस और द आर्ट्स आंड क्रॅफ्ट्स मूवमेंट के दर्शन और एस्थेटिक्स संबंधी प्रभाव के कारण आधुनिक कैलीग्राफी के पुनरुत्थान का आरंभ हुआ। एड्वर्ड जॉनस्टन को आधुनिक कैलीग्राफी का जनक भी कहा जाता है। वास्तुविद् विलियम हॅरिसन कोवलीशव की प्रकाशित पुस्तक के पांडुलिपि के अध्ययन के बाद उनकी मुलाकात १८९८ मे द सेंट्रल स्कूल ऑफ आर्ट्स आंड क्रॅफ्ट्स के प्रिन्सिपल विलियम लेताबी से हुई जिन्होने उन्हे ब्रिटिश म्यूज़ीयम मे रखी पांडुलिपियों का भी अध्ययन करने को कहा.


title: अक्षरांकन

text: इस सब के कारण जॉनस्टन के मन मे चौड़े कोने वाले पेन से की जाने वाली के प्रति कैलीग्राफी रूचि उत्पन्न हुई. उन्होने सितंबर १८९९ से सेंट्रल स्कूल इन साउथँप्टन रो, लंडन मे पढ़ाने का काम शुरू किया और वहीं एरिक गिल भी उनके प्रभाव मे आ गये. उसी साल फ्रँक पिक ने उन्हे लंडन अंडरग्राउंड के लिए एक नये प्रकार का टाइपफेस डिज़ाइन करने के लिए अनुबंधित किया जो आज भी थोड़े बहुत सुधार के साथ प्रयोग की जाती है.


title: रणबीर दण्ड संहिता

text: शुभम् दिवेदी के अनुसार जम्मू एवं कश्मीर राज्य रणबीर दंड संहिता(साधारण शब्दों में रणबीर दंड संहिता या रणबीर आचार संहिता) भारत के पूर्व जम्मू एवं कश्मीर राज्य में पूर्वतः लागू अपराध एवं दंड संहिता थी। वर्ष २०१९ तक, बाकि के भारत के उलट जम्मू-कश्मीर पर भारतीय दंड संहिता नहीं रणबीर दंड संहिता आव्रत थी क्योंकि भारतीय संविधान की धारा ३७० की बिंदुओं के तहत भारतीय दंड संहिता(आईपीसी) जम्मू-कश्मीर राज्य पर आधिपत्य नहीं किया जा सकता था। 5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद इसे हटा दिया गया। इस अधिनियम द्वारा जम्मू और कश्मीर राज्य को विभाजित कर लद्दाख के संग एक अलग केंद्र शासित प्रदेश बना दिया गया तथा भारतीय संविधान भी इस पूरे क्षेत्र में लागू हो गया। इस प्रकार रणबीर दंड संहिता भंग कर दी गई और क्षेत्र में भारतीय दंड संहिता लागू हो गई।


title: रणबीर दण्ड संहिता

text: यह दंड संहिता जम्मू-कश्मीर में ब्रिटीश काल के समय से थी, अर्थात् तब से, जब जम्मू कश्मीर एक स्वतंत्र रियासत था। इसका कार्यान्वयन १९३२ में हुआ था। इस प्रक्रिया को तब अवगत कराया गया था जब यहाँ डोगरा राजवंश का शासन था और महाराज रणबीर सिंह शासक थे। रणबीर आचार संहिता आईपीसी के पदों के आधार पर ही बनाया गया है जिसे थॉमस बैबिंटन मैकाॅले ने रचित किया था।


title: रणबीर दण्ड संहिता

text: 5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद अब इसे हटा दिया गया। भारत का संविधान जो जम्मू-कश्मीर को छोड़कर शेष भारत पर लागू था, वह लागू हो गया। साथ ही इस विधेयक के संसद में पारित होने के बाद जम्मू और कश्मीर को द्विभाजित कर लद्दाख के साथ एक अलग केंद्र शासित प्रदेश बना दिया गया था। इस प्रकार रणबीर दंड संहिता भंग कर दी गई और इस क्षेत्र पर भारतीय दंड संहिता लागू हो गई।


title: विल स्मिथ

text: विलियार्ड क्रिस्टोफर "विल" स्मिथ, जूनियर (अंग्रेज़ी: Will Smith; जन्म 25 सितम्बर 1968) एक अमरीकी अभिनेता, फिल्म-निर्माता और रैपर हैं। उन्होंने संगीत, टेलीविजन और फिल्म में सफलता का आनंद लिया है। अप्रेल 2007 के "न्यूजवीक" ने उन्हें इस ग्रह का सबसे शक्तिशाली अभिनेता कहा था। स्मिथ को चार गोल्डन ग्लोब अवॉर्ड्स और दो एकाडमी अवॉर्ड्स के लिए नामित किया जा चुका है और उन्होंने अनेक ग्रैमी अवॉर्ड्स जीते हैं।


title: विल स्मिथ

text: अस्सी के दशक के अंत में, स्मिथ ने द फ्रेश प्रिंस के नाम से एक रैपर के रूप में पर्याप्त सफलता प्राप्त की. हालांकि, 1990 में जब उन्होंने लोकप्रिय टेलीविजन सीरिज़ "द फ्रेश प्रिंस ऑफ बेल-एयर" में अभिनय किया, तो उनकी प्रसिद्धि प्रभावशाली तरीके से बढ़ गई। यह शो NBC पर लगभग 6 वर्षों (1990-1996) तक चला और तब से लगातार विभिन्न नेटवर्क्स पर इसे प्रसारित किया जाता रहा है। नब्बे के दशक के मध्य में स्मिथ टेलीविजन से फिल्मों की ओर बढ़े और अंतत: उन्होंने अनेक ब्लॉकबस्टर फिल्मों में अभिनय किया, जिन्होंने बॉक्स ऑफिस पर विस्तृत सफलता प्राप्त की. वस्तुत: वे पूरे इतिहास में ऐसे एकमात्र अभिनेता हैं, जिनकी लगातार आठ फिल्मों ने घरेलू बॉक्स ऑफिस पर $100 मिलियन से अधिक की कमाई की और साथ ही साथ वे अकेले ऐसे अभिनेता हैं, जिनके अभिनय वाली लगातार आठ फिल्में घरेलू बॉक्स ऑफिस पर पहले स्थान पर खुलीं. जिन उन्नीस काल्पनिक फिल्मों में उन्होंने अभिनय किया, उनमें से चौदह ने विश्व स्तर पर कुल $100 मिलियन संचित किये, जिनमें से चार की वैश्विक बॉक्स ऑफिस कमाई $500 मिलियन से ज़्यादा रही. वित्तीय रूप से उनकी सबसे सफल फिल्में "बैड बॉयज़", "बैड बॉयज़ II", "इंडीपेंडेंस डे", "मेन इन ब्लैक", "मेन इन ब्लैक II", "आय, रोबोट", "द परस्युट ऑफ हैपीनेस", "आय एम लेजेंड", "हैनकॉक", "वाइल्ड वाइल्ड वेस्ट", "एनिमी ऑफ द स्टेट", "शार्क टेल", "हिच" और "सेवन पाउंड्स" रही हैं। उन्होंने "अली" और "सिक्स डिग्रीज़ ऑफ सेपरेशन" में अपने प्रदर्शन के लिए समीक्षकों से प्रशंसा भी प्राप्त की है।


title: विल स्मिथ

text: स्मिथ का जन्म और पालन-पोषण पश्चिमी फिलाडेल्फिया में और उत्तरपश्चिमी फिलाडेल्फिया के जर्मनटाउन में हुआ। उनकी मां, कैरोलीन (पूर्व-कुलनाम (नी ब्राईट), फिलाडेल्फिया स्कूल बोर्ड में कार्यरत एक स्कूल प्रशासक थीं और उनके पिता, विलियार्ड क्रिस्टोफर स्मिथ, सीनियर, एक रेफ्रीज़रेशन इंजीनियर थे। वे एक बैपटिस्ट[ईसाई दीक्षा गुरु] के रूप में बड़े हुए. जब वे तेरह वर्ष के थे, तब उनके माता-पिता अलग हो गए और जब उनका तलाक हुआ, तो स्मिथ की उम्र बत्तीस वर्ष थी। स्कूल में स्मिथ के मनमोहक और शरारती व्यवहार के कारण उनका उपनाम "प्रिंस" पड़ा, जो अंतत: "फ्रेश प्रिंस" में बदल गया। अभी जब वे अपनी किशोरावस्था में ही थे, स्मिथ ने रैपिंग शुरू की और आगे चलकर जेफ़ टाउंस (जिन्हें DJ जैज़ी जेफ़ के नाम से भी जाना जाता है), के साथ काम करना शुरू किया, जिनसे वह एक पार्टी में मिले थे। उन्होंने पश्चिमी फिलाडेल्फिया के ओवरब्रूक हाईस्कूल में पढाई की. DJ जैज़ी जेफ़ और द फ्रेश प्रिंस का जन्म हुआ, जिसमें स्मिथ धुनों को संभालते थे और टाउंस मिक्सिंग और स्क्रैचिंग पर ध्यान देते थे-यह 1980 के दशक और 1990 के दशक के प्रारम्भ में पॉप और हिप-हॉप की एक हिट जोड़ी थी।


title: विल स्मिथ

text: यह व्यापक रूप से बताया जाता है कि स्मिथ ने मैसाच्युसेट्स इंस्टीटयूट ऑफ टेक्नोलाजी (MIT) में अध्ययन के लिए मिली एक छात्रवृत्ति लेने से मना कर दिया था, जबकि उन्होंने कभी MIT में आवेदन दिया ही नहीं, हालांकि उन्हें वहां एक "प्री-इंजीनियरिंग प्रोग्राम" में दाखिल किया गया था। स्मिथ के अनुसार, "मेरी मां, जो फिलाडेल्फिया के स्कूल बोर्ड के लिए कार्य करती थीं, के एक मित्र MIT में एडमिशन इंचार्ज थे। मेरा SAT स्कोर काफी अच्छा था और उन लोगों को अश्वेत बच्चों की आवश्यकता थी, अत: शायद मुझे प्रवेश मिल गया होता. लेकिन मेरा कॉलेज जाने का कोई इरादा नहीं था।"


title: विल स्मिथ

text: स्मिथ ने हिप-हॉप द्वय DJ जैज़ी जेफ़ एंड द फ्रेश प्रिंस के MC के रूप में शुरुआत की, जिसमें उनके बचपन के मित्र जेफरी "DJ जैज़ी जेफ़" टाउंस टर्नटैबलिस्ट (Turntablist) और निर्माता तथा साथ ही रेडी रॉक C (क्लैरेंस होम्स) ह्यूमन बीट बॉक्स (Human beat box) थे। इन तीनों को विनोदशील, रेडियो-मित्रवत, गीतों की प्रस्तुति के लिए जाना जाता था, जिनमें "पेरेस्न्ट्स जस्ट डोन्ट अंडरस्टैंड" व "समरटाइम" सर्वाधिक उल्लेखनीय हैं। उन्होंने रैप श्रेणी में अब तक का पहला ग्रैमी अवॉर्ड (1988) जीतने पर समीक्षकों से प्रशंसा प्राप्त की. प्रसिद्ध व्यक्तियों के एक समूह (Celebrity Group) द्वारा 1991 के खाड़ी युद्ध के लिए बनाए गए एक गीत "वॉयसेस दैट केयर" में उनकी भी एक पंक्ति शामिल थी। अपने प्रारम्भिक कैरियर के दौरान स्मिथ ने मुक्त रूप से धन खर्च किया और पूरा आयकर नहीं चुकाया. अंतत: आतंरिक राजस्व सेवा (Internal Revenue Service) ने स्मिथ के विरुद्ध $2.8 मिलियन की टैक्स चोरी का आकलन किया, उनकी बहुत-सी संपत्ति अपने अधिकार में ले ली और उनकी आय पर नज़र रखने लगे.


title: विल स्मिथ

text: 1990 में स्मिथ लगभग दिवालिया हो गए थे, जब NBC टेलीविजन नेटवर्क ने उन्हें एक करार के लिए अनुबंधित किया और उनके इर्द-गिर्द एक सिचुएशनल कॉमेडी (Sitcom), "द फ्रेश प्रिंस ऑफ बेल-एयर", बनाई. यह शो सफल हुआ और इसने उनके अभिनय कैरियर की शुरुआत की. बॉक्स औफ़िस पर सफलता पाने वाली फिल्मों के सामान्य लक्षणों का अध्ययन करते हुए स्मिथ ने "विश्व का सबसे बड़ा फिल्मी सितारा" बनने का लक्ष्य अपने लिए निर्धारित किया। हालांकि उन्होंने फिल्म "सिक्स डिग्रीज़ ऑफ सेपरेशन" में अपनी नाटकीय शुरुआत से मिली ख्याति के साथ ही साथ अभी भी "द फेश प्रिंस ऑफ बेल-एयर " में दिखाई दे रहे थे, लेकिन सह-अभिनेता मार्टिन लौरेंस के साथ फिल्म "बैड बॉयज" (1995) में पुलिस अधिकारी मित्र की भूमिका से उनके फिल्म कैरियर ने उड़ान भरी.


title: विल स्मिथ

text: 20 मई 1996 को "द फ्रेश प्रिंस ऑफ बेल-एयर" की समाप्ति के बाद स्मिथ ने फिल्मों की एक श्रृंखला में अभिनय करते हुए ही एकल संगीत में एक सफल कैरियर की भी शुरुआत की. पहली दो फिल्में अत्यधिक सफल ग्रीष्म ब्लॉकबस्टर्स थीं: "इंडीपेंडेंस डे" (1996), जिसमे उन्होंने एक निर्भय और आत्मविश्वास से भरे फाइटर पायलट की भूमिका निभाई थी और "मेन इन ब्लैक" (1997), जिसमें उन्होंने टॉमी ली जोन्स के भावहीन एजेंट K के विरुद्ध एक मजाकिया और आत्मविश्वासपूर्ण एजेंट J की भूमिका निभाई थी। "मेन इन ब्लैक" में स्मिथ के अभिनय को समीक्षकों की सराहना मिली. पहले उन्होंने "मेन इन ब्लैक" में मुख्य भूमिका निभाने से इन्कार कर दिया था, लेकिन उनकी पत्नी जैडा पिंकेट स्मिथ ने उन्हें यह भूमिका स्वीकार करने के लिए मना लिया। इन दो फिल्मों ने स्मिथ की व्यावसायिक प्रतिष्ठा एक ऐसे बैंकेबल सितारे (Bankable Star) के रूप में स्थापित कर दी, जिसका आकर्षण उम्र, वर्ण तथा लिंग की सीमाओं से परे जाकर एक फिल्म को बॉक्स ऑफिस पर "सफल शुरुआत" दे सकता था, एक ऎसी प्रतिष्ठा, जिसके लिए स्मिथ ने "बिग विली वीकेंड" शब्दावली का प्रयोग प्रारम्भ कर दिया था। 1998 में उन्होंने जिन हैकमैन के साथ "एनिमी ऑफ द स्टेट" में अभिनय किया। "वाइल्ड वाइल्ड वेस्ट" के पक्ष में स्मिथ ने "द मैट्रिक्स" में नियो की भूमिका ठुकरा दी."वाइल्ड वाइल्ड वेस्ट" की असफलता के बावजूद स्मिथ ने यह कहते हुए कि उन्हें अपने निर्णय पर कोई पछतावा नहीं है, दावा किया था कि नियो के रूप में कीनू रीव्स का प्रदर्शन उससे कहीं उत्कृष्ट था, जितना स्मिथ कर सके होते. इसके बाद स्मिथ ने "मेन इन ब्लैक II", "बैड बॉयज़ II", "हिच" तथा "आय, रोबोट" सहित अनेक फिल्मों में मुख्य भूमिकाएं निभाईं, जिन्हें बॉक्स ऑफिस पर सफलता मिली.


title: विल स्मिथ

text: 1990 के दशक के अंतिम दौर में स्मिथ ने हिट एकल गीतों की एक श्रृंखला भी रिलीज़ की, जो अक्सर उनकी नवीनतम फिल्म से जुड़े होते थे। इनमें सबसे उल्लेखनीय हैं, "मेन इन ब्लैक" में उनका #1 हिट थीम गीत, #1 हिट "गेटीन जिगी विथ इट (Gettin Jiggy wit It)" (जिसने 1998 में कुछ समय के लिए "जिगी" को एक प्रचलित वाक्यांश बना दिया) और "जस्ट द टू ऑफ अस (Just the Two of Us)" का आवरण गीत, जो उनके युवा पुत्र के प्रति एक स्नेहपूर्ण सन्देश था। उनके पहले दो एकल एल्बम, "बिग विली स्टाइल" (1997) और "विलेनियम" (1999), मल्टी-प्लैटिनम साबित हुए.


title: विल स्मिथ

text: मुक्केबाज़ मुहम्मद अली, जिन्हें पहले कैशियस क्ले के नाम से जाना जाता था, के जीवन पर बनी फिल्म (Biopic), "अली", में उनके चरित्र को साकार करने के लिए 2001 में स्मिथ को सर्वश्रेष्ठ अभिनेता के एकाडमी अवॉर्ड के लिए नामित किया गया। वास्तविक जीवन पर आधारित एक अन्य फिल्म, "द परस्युट ऑफ हैपीनेस", जिसमें उन्होंने गरीबी-से-अमीरी तक की क्रिस गार्डनर की कहानी में उनका चरित्र निभाया था, के लिए उन्हें फिर एक बार सर्वश्रेष्ठ अभिनेता के ऑस्कर (Best Actor Oscar) के लिए नामित किया गया।


title: विल स्मिथ

text: कोलंबिया रिकॉर्ड्स पर 2002 में रिलीज़ किया गया स्मिथ का तीसरा अल्बम, "बॉर्न टू रीन (Born to Reign)", उनके पिछले प्रयासों की तुलना में निराशाजनक साबित हुआ और जल्द ही "ग्रेटेस्ट हिट्स (Greatest Hits)" की रीलीज़ के बाद, जिसका लगभग कोई प्रचार नहीं किया गया था, उन्हें इस लेबल द्वारा हटा दिया गया। बाद में उन्होंने इंटरस्कोप रिकॉर्ड्स के साथ एक रिकॉर्डिंग अनुबंध पर हस्ताक्षर किये. एक वर्ष बाद, स्मिथ और उनकी पत्नी जैडा पिंकेट स्मिथ ने UPN(बाद में CW) सिटकॉम, "ऑल ऑफ अस (All of Us) " बनाई, जो कुछ हद तक उनकी जिंदगियों पर आधारित थी। इस शो की शुरुआत सितम्बर 2003 में UPN से हुई और तीन सत्रों तक यहाँ प्रसारित होने के बाद अक्टूबर 2006 में इसे एक और सत्र के लिए CW ले जाया गया। मई 2007 में CW ने "ऑल ऑफ अस" को निरस्त कर दिया. साइलेंट बॉब (Silent Bob) उदबोधन देते हुए, "जर्सी गर्ल" में स्मिथ ने अपना ही चरित्र निभाया, जो केविन स्मिथ की लगभग सभी फिल्मों में दिखाई देता है। मुख्य चरित्र की स्थिति इस दावे के अनुरूप है कि "विल स्मिथ सिर्फ एक रैपर है।"


title: विल स्मिथ

text: 2005 में, रिकार्ड-तोड़ तीन प्रीमियर्स में शामिल होने के कारण स्मिथ का नाम गिनीज़ बुक ऑफ वर्ल्ड रिकॉर्ड्स में शामिल किया गया। 2 जुलाई 2005 को, स्मिथ ने अपने जन्मस्थान फिलाडेल्फिया में भारी भीड़ के सामने लाइव 8 कॉन्सर्ट के मेज़बान के रूप में कार्य किया और बाद में DJ जैज़ी जेफ़ के साथ एक सेट पर प्रस्तुति दी. इसी दौरान स्मिथ ने अपना चौथा स्टूडियो अल्बम, "लॉस्ट एंड फ़ाउंड" रिलीज़ किया, जो सफल हुआ। यह अल्बम केवल एक अति-सफल एकल गीत, "स्विच", की ही मदद से आगे बढ़ा, जिसने मुख्यधारा को आकर्षित किया। यह एकल गीत महीनों तक चार्ट में शीर्ष पर बना रहा और इसने स्मिथ को फिर एक बार हिप-हॉप में सबसे आगे पहुंचा दिया. 2005 में स्मिथ निकोलोडियन किड के च्वाइस अवॉर्ड्स में और साथ ही 2005 में BET अवॉर्ड्स में "स्विच" की प्रस्तुति देते हुए दिखाई दिए. NBA फाइनल के दूसरे मुकाबले (सैन फ्रांसिस्को बनाम डेट्रौइट) में भी इस अल्बम का प्रचार करने के लिए उन्हें "स्विच" की प्रस्तुति देते हुए देखा गया। जब स्मिथ ने भारत की यात्रा पर थे, तो उन्होंने वास्तविक प्रतिभा प्रतियोगिता शो इन्डियन आयडल में भी विशेष प्रस्तुति दी.


title: विल स्मिथ

text: 2005 में ही, फिल्म "मि.एंड मिसेज़.स्मिथ" में जॉन स्मिथ की भूमिका के लिए स्मिथ के नाम पर विचार किया गया था; अंतत: यह भूमिका ब्रैड पिट को मिली. फिल्म "चार्ली एंड दि चॉकलेट फैक्ट्री" के रीमेक में भी विली वोंकाकी भूमिका के लिए उनके नाम पर विचार किया गया था। उन्होंने टेलीविजन सीरिज़ "इट टेक्स अ थीफ" के फिल्म रीमेक में अभिनय करने की योजना बनाई है।


title: विल स्मिथ

text: 10 दिसम्बर 2007 को, स्मिथ को हॉलीवुड मार्ग (Hollywood Boulevard) पर स्थित ग्रोमैन'स चाइनीज़ थिएटर (Grauman's Chinese Theatre) द्वारा मान्यता दी गई। अनेक प्रशंसकों के सामने स्मिथ ने इस प्रसिद्ध थिएटर के बाहर अपने हाथों और पैरों के निशान दिए. बाद में उसी महीने, स्मिथ ने फिल्म "आय एम लेजेंड" में अभिनय किया, जो 14 दिसमबर 2007 को रिलीज़ हुई. आंशिक रूप से सकारात्मक समीक्षाओं के बावजूद, इसकी शुरुआत यूनाइटेड स्टेट्स में दिसंबर माह के दौरान अब तक रिलीज़ हुई किसी भी फिल्म की सबसे बड़ी ओपनिंग थी। स्वयं स्मिथ ने कहा है कि वे इस फिल्म को "आक्रामक रूप से अद्वितीय (Aggresively Unique)" मानते हैं। एक समीक्षक ने कहा था कि इस फिल्म की व्यवसायिक सफलता ने "हॉलीवुड में बॉक्स ऑफिस पर भीड़ खींचने वालों में [स्मिथ का] पहला स्थान और मज़बूत कर दिया." 1 दिसम्बर 2008 को, टीवी गाइड ने बताया कि स्मिथ को बारबरा वाल्टर्स ABC के एक विशेष शो, जिसका प्रसारण 4 दिसम्बर 2008 को होगा, के लिए 2008 के दस सबसे आकर्षक अमरीकी व्यक्तियों में से एक चुना गया है।


title: विल स्मिथ

text: इन दिनों स्मिथ "द लास्ट फराव" शीर्षक से एक फिल्म का निर्माण कर रहे हैं, जिसमें वे तहरका के रूप में दिखाई देंगे.


title: विल स्मिथ

text: राष्ट्रपति बराक ओबामा ने कहा है कि यदि उनके जीवन पर कभी कोई फिल्म बनाई गयी, तो वे अपना चरित्र निभाने के लिए स्मिथ को चुनना चाहेंगे, क्योंकि "उनके पास वह समझ है।" ओबामा ने कहा कि 2008 के चुनावों पर आधारित एक फिल्म की संभावना पर उन दोनों ने चर्चा भी की है, लेकिन यह तब तक हो पाना संभव नही है, जब तक कि राष्ट्रपति के रूप में ओबामा का कार्यकाल समाप्त न हो जाए.


title: विल स्मिथ

text: स्मिथ का पालन-पोषण उनके अभिभावकों, विलियार्ड और कैरोलीन, द्वारा पश्चिमी फिलाडेल्फिया में किया गया। अपने तीन बच्चों के जीवन में अपनी सहभागिता पर चर्चा करते समय स्मिथ इसका श्रेय अपने पिता के समर्पण को देते हैं: "मैं अपने पिता की ओर देखता हूं कि किस प्रकार वे अपनी चार संतानों की मौलिक आवश्यकताएं पूरी कर पाने में सक्षम थे और इसके बावजूद वे हमारे साथ बिताने के लिए भी समय निकाल लेते थे।" 1992 में स्मिथ ने शीरी जैम्पिनो से विवाह रचाया. उनका एक बेटा हुआ, विलियार्ड क्रिस्टोफर स्मिथ III, जिसे "ट्रे" नाम से भी जाना जाता है, लेकिन 1995 में उनका तलाक हो गया। ट्रे अपने पिता के 1998 में बने म्यूजिक वीडियो के एक गीत "जस्ट द टू ऑफ अस" में दिखाई दिया. 1997 में स्मिथ का विवाह अभिनेत्री जैडा पिंकेट से हुआ। उनकी दो संतानें हुईं: जैडेन क्रिस्टोफर सायर(जन्म 1998), "द परस्युट ऑफ हैपीनेस" में उनके सह-कलाकार और विलो कैमिले रीन, जो "आय एम लेजेंड" में उनकी बेटी के रूप में दिखाई दी, (जन्म 2000). अपने भाई हैरी स्मिथ के साथ वे बेवर्ली हिल्स स्थित एक कम्पनी, ट्रेबॉल डेवलपमेंट इन्क., के मालिक हैं, जिसका नाम उनके पहले बेटे के नाम पर रखा गया है।


title: विल स्मिथ

text: चालीस वर्ष से कम उम्र के चालीस सबसे अमीर अमरीकियों की फोर्च्यून पत्रिका की सूची, "रिचेस्ट 40", में स्मिथ को लगातार स्थान दिया जाता रहा है। स्मिथ और उनका परिवार मियामी बीच, फ्लोरिडा के स्टार आइलैंड में, लॉस एंजल्स में, स्टॉकहोम, स्वीडन में और फिलाडेल्फिया में रहता है। कैटरीना के पीड़ितों की सहायता के लिए स्मिथ ने एक बड़ी रकम दान की थी। डेमोक्रेट बराक ओबामा के राष्ट्रपति-पद के चुनाव प्रचार के लिए भी स्मिथ ने $4,600 दान किये थे।


title: विल स्मिथ

text: स्मिथ ने कहा है कि उन्होंने साइनटोलोजी [Scientology] सहित अनेक धर्मों का अध्ययन किया है और उन्होंने साइनटोलोजी तथा अन्य धर्मों के बारे में अनेक पूरक बातें भी कहीं हैं। उनके द्वारा की गई साइनटोलोजी की प्रशंसा के बावजूद स्मिथ ने कहा है, "मैं केवल यह मानता हूँ कि साइनटोलोजी में प्रस्तुत अनेक विचार अदभुत तथा क्रांतिकारी और गैर-धार्मिक हैं" तथा "साइनटोलोजी के अट्‍ठानवे प्रतिशत सिद्धांत बाइबल के सिद्धांतों के सामान हैं।... मैं नहीं मानता कि किसी और व्यक्ति द्वारा आत्मा के लिए 'Thetan' शब्द का प्रयोग करने से इसका अर्थ बदल जाता है।" साइनटोलोजी के चर्च में शामिल हो जाने की बात का उन्होंने यह कहते हुए खंडन किया है कि "मैं एक ईसाई हूँ. मैं सभी धर्मों का विद्यार्थी हूँ और मैं सभी लोगों व सभी पंथों का सम्मान करता हूँ." 2004 में उनकी पत्नी द्वारा क्रूज़ के साथ "कोलैटरल" फिल्म के निर्माण के बाद, इस दम्पति ने साइनटोलोजी के साक्षरता अभियान, जिसे HELP (Hollywood Education and Literacy Program) कहा जाता है, जो साइनटोलोजी के होमस्कूलिंग सिस्टम का आधार है, को USD$20,000 दान किये हैं।


title: काव्यादर्श

text: काव्यादर्श अलंकारशास्त्राचार्य दंडी (६ठी - ७वीं शती ई.) द्वारा रचित संस्कृत काव्यशास्त्र संबंधी प्रसिद्ध ग्रंथ है।


title: काव्यादर्श

text: काव्यादर्श के प्रथम परिच्छेद में काव्य के तीन भेद किए गए हैं– (१) गद्य, (२) पद्य तथा (३) मिश्र।। गद्य पुन: 'आख्यायिका' और 'कथा' शीर्षक दो उपभेदों में विभाजित है। परंतु उक्त दोनों के लक्षणों में किसी मौलिक अंतर का निर्देश नहीं किया गया है। कृतिकार ने संस्कृत गद्य साहित्य की भी चार कोटियाँ मानी हैं– 'संस्कृत', 'प्राकृत', 'अपभ्रंश' तथा 'मिश्र'। 'वैदर्भी' और 'गौड़ी' नामक दो शैलियों तथा १० गुणों का परिचय भी इसी परिच्छेद में है। रचयिता ने अनुप्रास के भेद गिनाकर उनमें से प्रत्येक के लक्षण एवं उदाहरण भी दिए हैं। 'श्रुत', 'प्रतिभा' तथा 'अभियोग' को दंडी ने कवि मात्र के तीन नियामक गुण माने हैं।


title: काव्यादर्श

text: द्वितीय परिच्छेद में अलंकार की परिभाषा, लक्षण और उद्देश्य देने के उपरांत स्वभावोक्ति, उपमा, रूपक, दीपक, आवृत्ति, आक्षेप, अर्थातरन्यास, व्यतिरेक, विभावना, समासोक्ति, अतिशयोक्ति, उत्प्रेक्षा, हेतु, सूक्ष्म, लेश, क्रम (यथासंख्य), प्रेयस्, रसवत्, ऊर्जस्वी, पर्यायोक्त, समाहित, उदात्त, अप्ह्रति, श्लेष, विशेषोक्ति, तुल्ययोगिता, विरोध, अप्रस्तुतप्रशंसा, व्याजस्तुति, निदर्शन, सहोक्ति, परिवृत्ति, आशी, संसृष्टि (संकीर्ण) तथा भाविक इत्यादि ३५ अलंकारों के लक्षण, भेद एवं उदाहरण प्रस्तुत किए गए हैं।


title: काव्यादर्श

text: तृतीय परिच्छेद में 'यमक' का सांगोपांग विवेचन है। साथ ही, चित्रकाव्य, गोमूत्रिका, अर्धभ्रम, सर्वताभेद्र, स्वरनियम, स्थाननियम, वर्णनियम तथा प्रहेलिका इत्यादि के लक्षण एवं उदाहरण भी दे दिए गए हैं। ग्रंथा के अन्त में काव्यदोषों का परिचय है।


title: काव्यादर्श

text: डॉ॰ एस.के. बेलतलकर द्वारा संपादित एवं १९२४ ई. में पूना से प्रकाशित काव्यादर्श के संस्करण में तीन परिच्छेद और कुल ६६० छंद हैं जबकि रंगाचार्य रेड्डी शास्त्री द्वारा संपादित और मद्रास से १९१० ई. में प्रकाशित काव्यादर्श के संस्करण में चार परिच्छेद और ६६३ छंद हैं। वस्तुत: मूल ग्रंथ में जो तीन ही परिच्छेद हैं, किंतु रंगाचार्य रेड्डी ने तृतीय परिच्छेद को दो भागों में विभक्त करके उक्त ग्रंथ को चार परिच्छेदों में प्रस्तुत कर दिया है।


title: भारोत्तोलन

text: भारोत्तोलन ताक़त और तकनीक की परीक्षा से संबंधित एक प्रकार का खेल है, खिलाड़ी को अच्छी सेहत के साथ ही मानसिक तौर पर भी मज़बूत होने की ज़रूरत होती है। चोटी के भारोत्तोलक अपने वज़न से तीन गुना ज़्यादा तक भार उठा लेते हैं। भारोत्तोलन में दो तरह की तकनीकों का इस्तेमाल होता है। पहली तकनीक है स्नेच, जिसमें भार को सिर के ऊपर तक उठाना होता है और दूसरी तकनीक है क्लीन एंड जर्क, जिसमें भार को दो चरणों में उठाना होता है। सफलतापूर्वक भार उठाने के लिए भारोत्तोलक के हाथ सिर के ऊपर तक जाना और शरीर का सीधा रहना जरूरी होता है।


title: डेगाना

text: डेगाना (Degana) भारत के राजस्थान राज्य के नागौर ज़िले में स्थित एक शहर है। यह इसी नाम की तहसील का मुख्यालय भी है।


title: डेगाना

text: डेगाना एक रेलवे जंक्शन है जो जयपुर व जोधपुर को जोड़ने वाली रेल लाईन पर स्थित है। राष्ट्रीय राजमार्ग 458 यहाँ से गुज़रता है।


title: डेगाना

text: डेगाना की भौगोलिक स्थिति इस प्रकार है - । समुद्रतल से औसत ऊँचाई 353 मी० (1161 फुट) है। डेगाना(राजस्थान) में का एक मात्र टंगस्टन की खान स्थित है।


title: सज्जनगढ़ जैविक उद्यान

text: सज्जनगढ़ जैविक उद्यान एक जैविक उद्यान (Biological Park) है जो भारत के राजस्थान राज्य के उदयपुर जिले में स्थित है। यह उद्यान मानसून पैलेस से लगभग ४ किलोमीटर दूर है।


title: वागडी भाषा

text: वागड़ी Bhil भाषाओं में से एक हैं, यह मुख्य रूप से डूंगरपुर और बांसवाड़ा जिलों में बोली जाने वाली दक्षिणी राजस्थान की भाषा हैं. साथ ही यह उदयपुर एवं प्रतापगढ़ के भी कुछ स्थानों में बोली जाती हैं यहां मुख्यतः भील जनजाति निवास करती है, यहां की अर्थव्यवस्था कृषि आधारित गेर नृत्य होली पर किया जाता है जो की पूरे राजस्थान में प्रसिद्ध है यह पैरो में गुंगरु हाथ मे लकड़ी या तलवार से खेला जाता है यह नृत्य पुरुष करते है महिलाये फाग के गीत गाती है साथ ही माही नदी के आस पास का क्षेत्र होने के कारण पानी की प्रचुरता है तथा यह राणा पुंजा जो आदिवासी सरदार थे जिन्होंने महाराणा प्रताप के साथ मिलकर भील सेना का नेतृत्व हल्दी घाटी युद्ध किया था तथा यहां पर सरगड़ा जाती है जो की तीर कमान बनाती है इसके लिए डूंगरपुर जिले का साबला ब्लॉक का बोडिगाम छोटा गांव और बांसवाड़ा का चंदूजी का गड़ा प्रमुख है साथ ही डूंगरपुर ने स्वच्छता के मामले में कई कीर्तिमान स्थापित किये है


title: आपतन कोण

text: जब कोई किरण एक माध्यम से दूसरे माध्यम में जाती है। तो अपने मार्ग से कुछ विचलित हो जाती है। पहले माध्यम में आपतित किरण व अभिलम्ब के बीच बने कोण को आपतन कोण कहते हैं।


title: मागधी

text: मागधी उस प्राकृत का नाम है जो प्राचीन काल में मगध (दक्षिण बिहार) प्रदेश में प्रचलित थी। इस भाषा के उल्लेख महावीर और बुद्ध के काल से मिलते हैं। जैन आगमों के अनुसार तीर्थकर महावीर का उपदेश इसी भाषा अथवा उसी के रूपांतर अर्धमागधी प्राकृत में होता था। पालि त्रिपिटक में भी भगवान् बुद्ध के उपदेशों की भाषा को मागधी कहा गया है।


title: मागधी

text: सम्राट अशोक की पूर्वीय प्रदेशवर्ती कालसी और जौगढ़ की धर्मलिपियों में पूर्वोक्त तीन लक्षणों में से प्रथम और तृतीय ये दो लक्षण प्रचुरता से पाए जाते हैं, किंतु दूसरा नहीं। जैनागमों में तीसरी प्रवृत्ति बहुलता से पाई जाती है, तथा प्रथम प्रवृति अल्प मात्रा में; दूसरी प्रवृत्ति यहाँ भी नहीं है। इसी कारण विद्वान अशोक की पूर्व प्रादेशीय लिपियों की भाषा को जैन आगमों के समान अर्धमागधी मानने के पक्ष में हैं। कुछ प्राचीन लेखों में, जैसे रागढ़ पर्वतश्रेणी की जोगीमारा गुफा के लेख में, मागधी की उक्त तीनों प्रवृत्तियाँ पर्याप्त रूप से पाई जाती है। किंतु जिस पालि त्रिपिटक में भगवान बुद्ध के उपदेशों की भाषा को मागधी कहा गया है, उन ग्रंथों में स्वयं कुछ अपवादों को छोड़कर मागधी के उक्त तीन लक्षणों में से कोई भी नहीं मिलता। इसीलिये पालि ग्रंथों की आधारभूत भाषा को मागधी न मानकर शौरसेनी मानने की ओर विद्वानों का झुकाव है।


title: मागधी

text: मगधी प्राकृत में लिखा हुआ कोई स्वतंत्र साहित्य उपलब्ध नहीं है, किंतु खंडश: उसके उदाहरण हमें प्राकृत व्याकरणों एवं संस्कृत नाटकों जैसे शकुतंला, मुद्राराक्षस, मृच्छकटिक आदि में मिलते हैं। भरत नाट्यशास्त्र के अनुसार गंगासागर अर्थात् गंगा से लेकर समुद्र तक के पूर्वीय प्रदेशों में एकारबहुल भाषा का प्रयोग किया जाना चाहिए। उन्होंने कहा है कि राजाओं के अंत:पुर निवासी मागधी बोलें, तथा राजपुत्र सेठ चेट अर्धमागधी। मृच्छकटिक में शकार, वसंतसेना और चारुदत्त इन तीनों के चेटक, तथा संवाहक, भिक्षु और चारुदत्त का पुत्र ये छह पात्र मागधी बोलते हैं।


title: निंजा हतोड़ी

text: , कुछ देशों में निंजा हतोड़ी के रूप में जाना जाता है, फुजिको एफ॰ फुजिओ द्वारा बनाई गई एक मांगा श्रृंखला है, जिसे बाद में एक टेलीविजन नाटक, 1981 की ऐनिमे श्रृंखला, एक वीडियो गेम और एक लाइव-एक्शन फिल्म में रूपांतरित किया गया। यह वर्तमान में भारत और बांग्लादेश सहित कई एशियाई देशों में प्रसारित होता है।


title: निंजा हतोड़ी

text: 11 वर्षीय केनिची मित्सुबा एक औसत बच्चा है जो माध्यमिक विद्यालय में जाता है और अपनी पढ़ाई के साथ संघर्ष करता है, वह बहुत जिद्दी है और बहुत आलसी है और इसलिए हमेशा अपने माता-पिता और शिक्षक को निराश करता है। वह हाटोरी की झुंझलाहट के लिए चीजों का एक आसान तरीका खोजने के लिए प्यार करता है।


title: निंजा हतोड़ी

text: इस बीच, थोड़ा निंजा जिसका नाम हतोरी कन्ज़ो है वह केनिची से दोस्ती करता है। हटोरी अब अपने भाई शिंजो, और अपने निंजा कुत्ते, शिशिमु के साथ मित्सुबा परिवार का एक हिस्सा है। हतोरी अपनी समस्याओं के साथ केनिची की मदद करता है, और एक अच्छे दोस्त के रूप में लगातार उस पर नज़र रखता है। यूमेको को केनिची की प्रेम रुचि के रूप में चित्रित किया गया है।


title: निंजा हतोड़ी

text: मुख्य प्रतिपक्षी केमुमाकी, एक कोगा निंजा और उनकी निंजा बिल्ली केजियोयो। केंचुकी हमेशा केनिची को परेशान करता है। केनिची हातोरी से कई एपिसोड में एक आवर्ती कहानी के रूप में बदला लेने के लिए कहता है। हालाँकि हतोरी एक अच्छा दोस्त है, केनेमीकी द्वारा बनाई गई गलतफहमी के कारण केनिची कभी-कभी हतोरी से लड़ता है। कभी-कभी जिप्पू, तोग्जीरौ और त्सुबे उसकी मदद करते हैं।


title: निंजा हतोड़ी

text: उर्फ हतोड़ी-कुन, श्रृंखला का नायक है, एक निंजा जिसे हतोड़ी हेंज़ो के नाम पर रखा गया है। उनकी उम्र 11 साल, 40 किलो और 140 सेंटीमीटर लंबा। वह एक सुपरहीरो जैसा निंजा है जो वक्त वक्त पर अपने प्रतिद्वंद्वी केमुमाकी (अमारा) का मुकाबला करता है। हटोरी मेंढकों से नफ़रत करता है। वह लाल रंग की बेल्ट के साथ नीले रंग का निंजा वस्त्र पहनता है। वह हमेशा समझाता है कि एक अच्छा निंजा क्या करता है और दूसरों को भी क्या करना चाहिए। उनकी शक्तियों की तुलना एक सुपरहीरो जैसी है। उन्हें लगभग हर वाक्य के बाद ~ "डेन्जारु" या "निन्यानवे" ( "डिंग डिंग" ) कहने की आदत है जो इगा निंजा का नारा है । उसकी प्रेमिका सोनम है।


title: निंजा हतोड़ी

text: 10 साल का लड़का है जो मिडिल स्कूल में जाता है और पढ़ाई में गरीब है। वह यूमेको को पसंद करता है, हालांकि केमुमाकी भी उसके बाद हमेशा रहती है। वह किसी भी स्थिति में, यहां तक कि चरम स्थिति में भी उसकी मदद करने के लिए हतोरी को बरगलाता है (जैसे एक एपिसोड में, वह एक पूर्ण निंजा बनना चाहता था)। वह अपनी माँ के निर्देशों का भी ठीक से पालन नहीं करता है और अक्सर अपनी माँ से बुरी तरह डांट खाता है। हालाँकि वह अच्छी तरह से अध्ययन नहीं करता है, उसे दूसरों की मदद करने की अच्छी आदत है। वह हमेशा केमूमाकी की शरारती योजनाओं का शिकार होता है।


title: निंजा हतोड़ी

text: शिंज़ो, कन्ज़ो का छोटा भाई है। वह लकड़ी से बने हथियारों का इस्तेमाल करता है। वह एक निंजा-इन-ट्रेनिंग है जो कंजो की तरह एक अच्छा निंजा बनना सीखता है। वह लाल रंग का निंजा वस्त्र पहनता है। शिंजो को एक अच्छा दिल लगता है और अपने भाई के प्रति वफादार होने के लिए चिपक जाता है और कभी-कभी दूसरों को उत्साहित होने पर उत्तेजित हो जाता है। कुछ समय में, शिंजो उसे चीजें देने के लिए हतोरी को धोखा देता है। वह बहुत जोर से रोने, लोगों को परेशान करने और यहां तक कि उन्हें बेहोश करने के लिए भी जाना जाता है। वह 7 साल की उम्र में भी अपनी उम्र के हिसाब से बहुत ताकतवर है। वह अपने असली हथियारों के साथ केन्ज़ुमाकी से लड़ने में मदद करता है और अपने ज़ोर से रोने को नियंत्रित करता है (जो विरोधियों को हमला करने से रोकता है) और विरोधियों के सिर को काटता है।


title: निंजा हतोड़ी

text: केनोची के साथ रहने वाला एक निंजा कुत्ता है, जो कंजो हतोरी और शिंजो हतोरी के साथ आया था। वह एक आकस्मिक व्यवहार करने वाला कुत्ता है जो कई बार आलसी और जिद्दी हो जाता है। शिंजो के साथ, दोनों ने शरारत करते हुए और परेशानी पैदा की। उसे उकसाने पर आग के गोले में बदलने का हमला होता है। वह किसी अन्य जानवर में रूप बदलने की क्षमता भी रखता है। उसका फर का रंग पीला है। उसके माथे पर उसका निंजा निशान उसके लिए बहुत महत्वपूर्ण है क्योंकि यह निंजा के रूप में उसकी पहचान है। वह सभी प्रकार के स्वादिष्ट व्यवहार, विशेष रूप से एक मछली सॉसेज, या चॉकलेट रोल खाना पसंद करता है।


title: निंजा हतोड़ी

text: निंजा हतोड़ी का विरोधी है। वह अपनी बिल्ली केगेचियो (केमूजो) के साथ हमेशा परेशान रहते हैं। शक्ति-वार, उसके पास हतोरी और शिंजो के साथ प्रतिस्पर्धा है। वह 11 साल का है और केनिची से छोटा है, लेकिन उससे बहुत अधिक फिटर और मजबूत है। वह यूनेको-चान के लिए केनिची के साथ प्रतिस्पर्धा करता है; हालांकि जब वह जीतने के लिए अपनी निंजा तकनीकों में से एक का उपयोग करता है, तो हातोरी आमतौर पर दिन को बचाने के लिए कदम उठाते हैं। वह हरे रंग का निंजा लबादा पहनता है। केवल केजियाचियो, केनिची और कान्जो परिवार को उनके दोहरे जीवन के बारे में पता है कि वह हाटोरी की तरह एक निंजा हैं जबकि वह श्रृंखला के बीच में केनिची के स्कूल में एक सामान्य लड़के के रूप में शामिल हुए। उसके माता-पिता का पता अज्ञात है, लेकिन उसकी मां को श्रृंखला में कई बार नोट किया गया है।


title: निंजा हतोड़ी

text: पहली मोबाइल फोनों की श्रृंखला 28 सितंबर 1981 से 25 दिसंबर 1987 तक जापान में टीवी असाही पर 694 एपिसोड के लिए प्रसारित हुई।


title: निंजा हतोड़ी

text: अमेज़ॅन प्राइम वीडियो इंडिया ने दिसंबर 2016 में अंग्रेजी, तमिल, तेलुगु और हिंदी में श्रृंखला की स्ट्रीमिंग शुरू की। नेटफ्लिक्स ने 22 दिसंबर, 2018 को संयुक्त राज्य अमेरिका, कनाडा, यूनाइटेड किंगडम, ऑस्ट्रेलिया और भारत में भारतीय अंग्रेजी डब के "पांचवें सीज़न" (53 एपिसोड) की स्ट्रीमिंग शुरू की।


title: निंजा हतोड़ी

text: जनवरी 2012 में, निक्केई ने अपनी वेबसाइट पर घोषणा की कि भारतीय उत्पादन कंपनी रिलायंस मीडियावर्क्स और शिन-ईआई एनीमेशन द्वारा उत्पादन के तहत एनीमे श्रृंखला का रीमेक। यह घोषणा जापान के स्थिर घरेलू एनीमे मार्केटप्लेस को टक्कर देने के लिए लोकप्रिय एनीमे टेलीविजन श्रृंखला के कई रीमेक का निर्माण करने के लिए एक कदम का हिस्सा थी, जो कि जापान के स्थिर घरेलू एनीमे मार्केटप्लेस का मुकाबला करने के लिए था। शिन-ईआई एनिमेशन वर्तमान में ग्रीन गोल्ड एनिमेशन के साथ मिलकर श्रृंखला के नए एपिसोड का निर्माण कर रहा है। शिन-ईआई एनीमेशन में निर्माता योइची नगाटा ने कहा कि वर्तमान सहयोग शिन-ईआई की "रचनात्मक सामग्री" और ग्रीन गोल्ड एनिमेशन की "एनीमेशन बनाने और परिश्रम में कौशल की गुणवत्ता" के बीच होगा।


title: निंजा हतोड़ी

text: नई श्रृंखला भारत और इंडोनेशिया में उसी वर्ष मई में प्रसारित होनी शुरू हुई, साथ ही साथ चीन में भी। इसका प्रीमियर 13 मई, 2013 को जापान के एनिमैक्स में हुआ था।


title: निंजा हतोड़ी

text: नेटफ्लिक्स ने शुरू में 2019 शुरुआती दो सीज़न के भारतीय अंग्रेजी डब को स्ट्रीम करने के लिए सेट किया, 22 दिसंबर, 2018 को संयुक्त राज्य अमेरिका, कनाडा, यूनाइटेड किंगडम, ऑस्ट्रेलिया और भारत में उन्हें स्ट्रीमिंग करना शुरू किया।


title: निंजा हतोड़ी

text: 1981 एनीमे श्रृंखला जापान में कोलंबिया म्यूजिक एंटरटेनमेंट द्वारा दो, नौ-डिस्क डीवीडी बॉक्स सेट पर जारी की गई थी। पहला बॉक्स सेट 31 अगस्त 2005 को जारी किया गया था, जबकि दूसरा उसी वर्ष 2 नवंबर को रिलीज़ किया गया था।


title: भरणी

text: नक्षत्रों की कड़ी में भरणी को द्वितीय नक्षत्र माना जाता है। इस नक्षत्र का स्वामी शुक्र ग्रह होता है। जो व्यक्ति भरणी नक्षत्र में जन्म लेते हैं वे सुख सुविधाओं एवं ऐसो आराम चाहने वाले होते हैं। इनका जीवन भोग विलास एवं आनन्द में बीतता है। ये देखने में आकर्षक व सुन्दर होते हैं। इनका स्वभाव भी सुन्दर होता है जिससे ये सभी का मन मोह लेते हैं। इनके जीवन में प्रेम का स्थान सर्वोपरि होता है। इनके हृदय में प्रेम तरंगित होता रहता है ये विपरीत लिंग वाले व्यक्ति के प्रति आकर्षण एवं लगाव रखते हैं।


title: भरणी

text: भरनी नक्षत्र के जातक उर्जा से परिपूर्ण रहते हैं। ये कला के प्रति आकर्षित रहते हैं और संगीत, नृत्य, चित्रकला आदि में सक्रिय रूप से भाग लेते हैं। ये दृढ़ निश्चयी एवं साहसी होते हैं। इस नक्षत्र के जातक जो भी दिल में ठान लेते हैं उसे पूरा करके ही दम लेते हैं। आमतौर पर ये विवाद से दूर रहते हैं फिर अगर विवाद की स्थिति बन ही जाती है तो उसे प्रेम और शान्ति से सुलझाने का प्रयास करते हैं। अगर विरोधी या विपक्षी बातों से नहीं मानता है तो उसे अपनी चतुराई और बुद्धि से पराजित कर देते हैं।


title: भरणी

text: जो व्यक्ति भरणी नक्षत्र में जन्म लेते हैं वे विलासी होते हैं। अपनी विलासिता को पूरा करने के लिए ये सदैव प्रयासरत रहते हैं और नई नई वस्तुएं खरीदते हैं। ये साफ सफाई और स्वच्छता में विश्वास करते हैं। इनका हृदय कवि के समान होता है। ये किसी विषय में दिमाग से ज्यादा दिल से सोचते हैं। ये नैतिक मूल्यों का आदर करने वाले और सत्य का पालन करने वाले होते हैं। ये रूढ़िवादी नहीं होते हैं और न ही पुराने संस्कारों में बंधकर रहना पसंद करते हें। ये स्वतंत्र प्रकृति के एवं सुधारात्मक दृष्टिकोण रखने वाले होते हैं। इन्हें झूठा दिखावा व पाखंड पसंद नहीं होता।


title: भरणी

text: इनका व्यक्तित्व दोस्ताना होता है और मित्र के प्रति बहुत ही वफादार होते हैं। ये विषयों को तर्क के आधार पर तौलते हैं जिसके कारण ये एक अच्छे समालोचक होते हैं। इनकी पत्नी गुणवंती और देखने व व्यवहार मे सुन्दर होती हैं। इन्हें समाज में मान सम्मान और प्रतिष्ठा मिलती है।


title: संवेग संरक्षण

text: यदि किसी निकाय पर कोई बाह्य बल कार्य न कर रहा हो तो, निकाय का कुल संवेग नियत रहता है। संवेग को न ही उत्पन्न किया जाता है ना ही नष्ट किया जाता है यह केवल एक रूप से दूसरे रूप में परिवर्तित हो जाते हैं।


title: निमाड़ी भाषा

text: निमाड़ी, मध्य प्रदेश के निमाड़ क्षेत्र की बोली है। यह क्षेत्र मालवा के दक्षिण में से सटा समीवर्ती क्षेत्र है।


title: निमाड़ी भाषा

text: निमाड़ी बोलने वाले जिले हैं - बड़वानी, खंडवा, पूर्वी निमाड़, पश्चिमी निमाड़, धार एवम हरदा जिले के कुछ भाग तथा कई गाँव ऐसे है जिनमे निमाड़ी बोली जाती है। निमाड़ी भाषा गुजराती, मराठी, राजस्थानी, और हिंदी के मिश्रण से बनी है!


title: दिक्

text: दिक् जगह के उस विस्तार या फैलाव को कहते हैं जिसमें वस्तुओं का अस्तित्व होता है और घटनाएँ घटती हैं। मनुष्यों के नज़रिए से दिक्(space) के तीन पहलू होते हैं, जिन्हें आयाम या डिमॅनशन भी कहते हैं - ऊपर-नीचे, आगे-पीछे और दाएँ-बाएँ।


title: दिक्

text: "दिक्" को अंग्रेज़ी में "स्पेस" (space), फ़ारसी में "फिज़ा" (), सिन्धी में "पोलार" (), यूनानी में "ख़ोरौस" (χώρος) और जर्मन में "राउम" (raum) कहते हैं। "आयाम" को अंग्रेज़ी में "डिमॅनशन" (dimension) और त्रिआयामी को "थ़्री-डिमॅनशनल" (three dimensional) कहते हैं। "आपेक्षिक" को अंग्रेज़ी में "रॅलेटिव" (relative) कहते हैं।


title: दिक्

text: ऐसे तीन पहलूओं वाली (या "त्रिआयामी") दिक् में मौजूद किन्ही दो वस्तुओं की एक-दुसरे से आपेक्षिक स्थिति (या रॅलेटिव स्थिति) इन तीन पहलूओं पर बताई जा सकती है। हम कह सकते हैं के पहली वस्तु दूसरी वस्तु से १० मीटर ऊपर, ४ मीटर आगे और ६ मीटर दाएँ पर स्थित है। इसी तरह से द्विआयामी (दो पहलूओं वाले) दिक् में सिर्फ़ दो आयामों से दो वस्तुओं की एक-दुसरे से आपेक्षिक स्थिति का पता लगता है। भौगोलिक नक़्शों में इन आयामों (पहलूओं) को उत्तर-दक्षिण और पूर्व-पश्चिम का नाम दिया जाता है। किसी नक़्शे में दो वस्तुओं (या जगहों) को देखकर कहा जा सकता है के नक़्शे के द्विआयामी दिक् में पहला शहर दुसरे शहर से १०० किमी उत्तर और २०० किमी पूर्व में स्थित है। ठीक इसी तरह एकायामी दिक् भी एक लक़ीर या रेखा की सूरत में देखी जा सकती है। किसी भी रेखा पर स्थित दो बिन्दुओं की आपेक्षिक स्थिति बताने के लिए सिर्फ़ एक ही पहलू बताना काफ़ी है। उदाहरण से हम कह सकते हैं के किसी लक़ीर पर स्थित एक लाल बिंदु किसी दुसरे नीले बिंदु से १० सेंटीमीटर बाएँ पर मौजूद है।


title: दिक्

text: जिस दिक् में कोई मरोड़, गोलाई या टेढ़ापन न हो उसे यूक्लिडी दिक् कहते हैं। यह नाम प्राचीन यूनानी गणितज्ञ यूक्लिड के नाम से बना है। यूक्लिडी दिक् में अगर दो समानांतर रेखाएँ (अंग्रेज़ी में पैरलल रेखाएँ) आरम्भ कर के उन्हें आगे बढ़ाया जाए तो उनका आपस का फ़ासला हमेशा एक ही रहेगा और वह एक-दुसरे से कभी नहीं मिलेंगी। लेकिन अगर वे अयूक्लिडी दिक् में खींची जा रहीं हैं जो स्वयं ही मुड़ा हुआ है तो उनमें आपस का फ़ासला बदल सकता है और वे मिल भी सकतीं हैं। पृथ्वी की सतह एक दो-आयाम वाला अयूक्लिडी दिक् है। इसपर अगर इक्वेटर पर उत्तर की ओर दो समानांतर रेखाएँ बनाई जाएँ तो वे दोनों एक दुसरे के नज़दीक आती जाएँगी और उत्तरी ध्रुव पर जा कर मिल जाएँगी।


title: दिक्

text: ठीक इसी तरह हम किसी दिक् में स्थित दो वस्तुओं की एक-दुसरे से आपेक्षिक गति के बारे में भी बता सकते हैं। अगर हम ज़मीन से दो आतिशबाज़ियाँ (एक लाल और एक हरी) आसमान की ओर उड़ाएँ तो अलग अलग वस्तुओं की तुलना कर के ऐसी चीज़ें कह सकते हैं -


title: दिक्

text: ऐसा भी हो सकता है के हरी आतिशबाज़ी तो आसमान में सीधी चढ़ती रहे लेकिन लाल आतिशबाज़ी तिरछी होकर उत्तर की तरफ ३० कि॰प्र॰घ॰ और ऊपर की तरफ २० कि॰प्र॰घ॰ से चलना शुरू कर दे। अब हम और हरी आतिशबाज़ी वाला व्यक्ति यह कहेंगे -


title: दिक्

text: अगर लाल आतिशबाज़ी पूर्वोत्तर को चल देती तो देखा जा सकता है के इस त्रिआयामी दिक् में तीन आयामों के साथ किसी भी दो वस्तुओं की आपस की गति और दिशा को पूरी तरह बताया जा सकता है।


title: दिक्

text: हालांकि मनुष्य दिक् में केवल तीन आयामों की कल्पना कर सकते हैं और उनकी इन्द्रियाँ उन्हें बताती हैं के वे तीन आयामों वाले ब्रह्माण्ड में रहते हैं, गणित में जितने चाहे उतने आयामों पर अध्ययन किया जा सकता है और किया जाता है। कुछ वैज्ञानिकों का यह भी मानना है के ब्रह्माण्ड में १० या उस से भी अधिक आयाम हैं लेकिन मनाव इन्द्रियाँ और मस्तिष्क इनमे से केवल तीन ही को भांप पाती हैं। भौतिकी के तार सिद्धांत (स्ट्रिंग थ़िओरी) में ऐसी ही कल्पना की गयी है।


title: दिक्

text: दिक्-काल या स्पेस-टाइम (spacetime) की सोच को अल्बर्ट आइंस्टीन ने अपना सापेक्षिकता का सिद्धांत विकसित करते हुए प्रकाशित किया। इसके अनुसार समय या काल दिक् के तीन आयामों की तरह एक और आयाम है और भौतिकी में इन्हें एक साथ चार आयामों के रूप में देखना चाहिए। उन्होंने कहा के वास्तव में ब्रह्माण्ड की सारी चीज़ें इस चार-आयामी दिक्-काल में रहती हैं। उन्होंने ने यह भी कहा के कभी-कभी ऐसी परिस्थितियाँ बन जाती हैं के अलग-अलग वस्तुओं को इन चार आयामों का अनुभव अलग-अलग प्रतीत होता है। मिसाल के लिए -


title: मारखोर

text: मारखोर एक जंगली बकरे की प्रजाति है जो पाकिस्तान अधिकृत कश्मीर में गिलगित-बाल्टिस्तान, चित्राल जिला, कलश घाटी और हुनजा घाटी के साथ-साथ नीलम घाटी के ऊपरी क्षेत्रों सहित अन्य उत्तरी क्षेत्रों में पाया जाता है। मारखोर भारत, अफगानिस्तान, उज्बेकिस्तान, ताजिकिस्तान और कश्मीर के कुछ हिस्सों में भी पाया जाता है। मारखोर प्रजाति को लुप्तप्राय माना जाता है। आज 2,500 से भी कम वयस्क मारखोर जीवित हैं। मारखोर पाकिस्तान का राष्ट्रीय पशु है।


title: मारखोर

text: यह पाकिस्तान का राष्ट्रीय पशु (national animal) माना जाता है। यह बकरा लयमिलय से सम्बन्ध रखता है · यह पाकिस्तान, भारत, अफ़्गानिस्तान, उज़्बेकिस्तान और ताजिकिस्तान के कुछ क्षेत्रों म्यन नय् जाता है।


title: मारखोर

text: मारखोर नाम थोड़ा अजीब है। इसका मतलब फ़ारसी में "एक साँप खाने वाला पहाड़ी जानवर" है। वैसे यह टंदोह और साँप खा नहीं सकता...जब ये साप नहीं खा सकता तो इसका नाम मारखोर क्यों रखा गया है ????


title: विवृत स्वर

text: विवृत स्वर (open vowel) या निम्न स्वर (low vowel) ऐसी स्वर ध्वनि होती है जिसमें जिह्वा को मुँह में जितना सम्भव हो सके उतना नीचे और तालू से दूर रखा जाता है। उदाहरण के लिए "आ" ऐसा एक स्वर है।


title: प्रमाणन

text: प्रमाणन किसी वस्तु, व्यक्ति अथवा संगठन, की कुछ विशेषताओं की पुष्टि करने से सन्दर्भित है। यह पुष्टिकरण अक्सर, पर हमेशा नहीं, कुछ फार्म द्वारा बाहरी समीक्षा, शिक्षा, या मूल्यांकन के आधार पर प्रदान किया जाता है।


title: प्रमाणन

text: आधुनिक समाज में सबसे आम प्रकार के प्रमाणन में पेशेवर प्रमाणीकरण है, जिसमे व्यक्ति को आमतौर पर किसी नौकरी या कार्य के दक्षतापूर्वक निष्पादन के लिए, अक्सर परीक्षा में उत्तीर्ण होने पर ही प्रमाणित किया जाता है।


title: प्रमाणन

text: पेशागत प्रमाणन के दो सामान्य प्रकार हैं: इनमे से कुछ एक बार परीक्षा में उत्तीर्ण हो जाने पर जीवन भर के लिए मान्य हो जाते हैं। दूसरों को एक निश्चित अवधि के बाद पुनः प्रमाणित करना पड़ता है। इसके अलावा, प्रमाणन एक व्यवसाय के अंतर्गत सन्दर्भित स्तर या विशेषज्ञता के विशिष्ट क्षेत्र के आधार पर भिन्न हो सकते हैं। उदाहरण के लिए, आई टी इंडस्ट्री (सूचना प्राद्योगिकी उद्योग) में सॉफ्टवेयर परीक्षक, परियोजना प्रबंधक, एवं डेवलपर के लिए विभिन्न प्रमाणपत्र उपलब्ध हैं। इसी तरह, नेत्रविज्ञान में सम्बद्ध स्वास्थ्य अधिकारियों के संयुक्त आयोग द्वारा एक ही पेशे के लिए, पर जटिलता में वृद्धि के साथ तीन प्रमाणपत्र प्रदान किए जाते हैं।


title: प्रमाणन

text: "प्रमाणीकरण" पेशे में एक काम के अनुशीलन, अभ्यास या काम करने लिए कानूनी तौर पर योग्यता की स्थिति का उल्लेख नहीं करता है। दरअसल यह "लाइसेंसीकरण (licensure" है। आमतौर पर, लाइसेंसीकरण (licensure) जनता की सुरक्षा के प्रयोजनों और प्रमाणीकरण के लिए सरकारी संस्था द्वारा प्रशासित पेशेवर संघ द्वारा प्रदान किए जाते हैं। हालांकि, वे इसी अर्थ में एक ही तरह की है कि दोनों में ही एक निश्चित स्तर के ज्ञान या क्षमता के प्रदर्शन की आवश्यकता है।


title: प्रमाणन

text: आधुनिक समाज के अन्य सबसे अधिक आम प्रकार के प्रमाणन में उत्पाद प्रमाणीकरण है। यह उन प्रक्रियाओं को सन्दर्भित करता है जिनका उद्देश्य उत्पाद का न्यूनतम मानक निर्धारित करने के लिए है, जो गुणवत्ता आश्वासन के समान है।


title: प्रमाणन

text: संगठनात्मक प्रमाणीकरण, जैसे अर्थचेक (Earthcheck) पर्यावरण और स्थिरता प्रमाणीकरण, आमतौर पर मान्यता के रूप में मान लिए जाते हैं। इस मामले में भेदभाव प्रमाणन एजेंसियों के राष्ट्रीय आयोग (NCCA) के लिए विशेष रूप से प्रासंगिक है, जो एक ऐसा निकाय है जो प्रमाणन संगठनो को मान्यता प्रदान करता है।


title: प्रमाणन

text: अर्थचेक (Earthcheck) बेंच मार्किंग और प्रमाणन नेशनल ग्रीनहाउस गैस इन्वेंटरीज़, जलवायु परिवर्तन के लिए अंतरसरकारीय पैनल (आईपीसीसी), सतत विकास के लिए विश्व व्यापार परिषद (WBCSD), ग्रीनहाउस गैस प्रोटोकॉल और ग्रीनहाउस गैस लेखांकन के मानकीकरण के लिए अंतर्राष्ट्रीय संगठन (आईएसओ (ISO)) 14064 मानकों की श्रृंखला के दिशानिर्देश के अनुरूप है।


title: प्रमाणन

text: सॉफ्टवेयर परीक्षण के लिए प्रमाणन परीक्षा एवं शिक्षा के आधार पर वर्गीकृत किये जा सकते हैं। परीक्षा-आधारित प्रमाणन: इसके लिए परीक्षा में उत्तीर्ण होना आवश्यक होता है, जिसे स्वयं-अध्ययन से सीखा जा सकता है: जैसे कि ISTQB प्रमाणित परीक्षक या QAI के द्वारा सीएसटीई (CSTE) अथवा अमेरिकन सोसाइटी फॉर क्वालिटी सीएसक्यूई (CSQE) के द्वारा. शिक्षा-आधारित प्रमाणपत्रन प्रशिक्षक के नेतृत्व वाले सत्र में होते है, जहां प्रत्येक पाठ्यक्रम (कोर्स) को पास करना पड़ता है, जैसेकि (सॉफ्टवेयर परीक्षण के लिए अंतरराष्ट्रीय संस्थान) आइआइएसटी (IIST) के द्वारा परिचालित सी एसटीपी (CSTP) या सीएसटीएम (CSTM).


title: प्रमाणन

text: सर्टिफाईड सॉफ्टवेयर टैस्ट मैनेजर (CSTM) का प्रमाणन एसटीक्यूसी आईटी सर्विस सेंटर द्वारा प्रदान किया जाता है।


title: भूर्ज

text: भूर्ज को अंग्रेजी में बर्च (Birch) कहते हैं। यह बेटुलेसिई (Doo doo) कुल का पेड़ है। इसके अधिकाश पेड़ मध्यम विस्तार के होते हैं। कुछ तो क्षुप (Shrub) किस्म के भी होते हैं। उत्तर अमरीका, यूरोप, उत्तर एशिया और हिमालय में 1,400 फुट से अधिक ऊँचाई पर ये साधारणतया पाए जाते हैं। इनकी पत्तियॉँ क्रचक्री (serrat) तथा पर्णपाती (deciduous) होती हैं। एक ही पेड़ पर नर और मादा के कैटकिन (catkins) होते हैं। नर कैटकिन शरत् (पतझड़) ऋतु में और मादा कैटकिन वसंत ऋतु में प्रकट होते हैं। इनके फल छोटे छोटे और पंखदार होते हैं। वृक्ष की छाल कागज के सदृश उखड़ती है, जिसे 'भोजपत्र' कहते हैं। एक समय भारत में भोजपत्र पर ही पुस्तकें लिखी जाती थी। भोजपत्र सामान्य कागज से अधिक टिकाऊ समझा जाता है। आज भी भोजपत्र पर तांत्रिक मंत्र और कवचादि लिखे जाते हैं। ऐसे मंत्र और कवच जल्द फलदेनेवाले समझे जाते हैं। पेड़ की भीतरी छाल से जो भोजपत्र प्राप्त होता है। वह लिखने के लिये अच्छा समझा जाता है। कुछ विशिष्ट धार्मिक अवसरों पर लोग इसका वस्त्र भी धारण करते हैं। भूर्ज के पेड़ कई प्रकार के होते हैं। इनकी निम्नलिखित किस्में अधिक महत्व की है:


title: भूर्ज

text: इसका वैज्ञानिक नाम बेटुला पापायरिफेरा (Betula papyrifera) है। इसको कभी कभी श्वेत भूर्ज भी कहते हैं, क्योंकि इसकी छाल मलाई सी सफेद रंग की होती है। इसको मंत्रभूर्ज भी कहते हैं, क्योंकि इसकी छाल इतनी पतली होती है कि उसपर सुभीते से लिखा जा सकता है। इस भूर्ज की छाल से प्याले, तश्तरियाँ, आभूषण, छोटी छोटी टोकरियाँ आदि बनाई जाती हैं। इसकी लकड़ी से लुगदी और जूते के साँचे या फरमें भी बनते हैं। लकड़ी जलावन के काम में भी आती है। हिमालय क्षेत्रों के अतिरिक्त यह कैनाडा, उत्तरी अमरीका और उत्तरी यूरोप में उपजता है।


title: भूर्ज

text: इसको कभी रजत भूर्ज भी कहते हैं। इसका वैज्ञानिक नाम बी0 ल्यूटिया (B. Lutea) है। पेड़ के वयस्क होने पर इसकी छाल का रंग पीलापन लिए हुए धुँधले धूसर रंग का होता है। यह मासाचुसेट्स, फ्लोरिडा और टेक्सस में अधिक पाया जाता है। इसकी लकड़ी मजबूत होती है और फर्निचर, खेती के औजारों तथा अन्य घरेलू कामों के लिये अच्छी समझी जाती है।


title: भूर्ज

text: इसे कहीं कहीं नदी भूर्ज भी कहते हैं, क्योंकि यह नदी, पोखरों तथा दलदली भूमि के तटों पर बहुधा उगता हुआ पाया जाता है। इसके छोटे पेड़ों की छाल का रंग गुलाबी होता है। पीछे वह काला हो जाता है। इसके पेड़ 50 से 60 फुट तक ऊंचे होते हें। यह दक्षिण अमरीका में विशेष रूप से पाया जाता है। इसका वैज्ञानिक नाम ब0 निग्रा (B. nigra) हैं।


title: भूर्ज

text: इसका वैज्ञानिक नाम बी0 लेंटा (B. Lenta) है। इसे चेरी या मीठा भूर्ज भी कहते हैं। यह 60 से 80 फुट तक ऊँचा होता है। इसके शीर्ष सुंदर होते हैं। इसकी शाखाएँ पतली और टहनियाँ कोमल होती हैं। इसकी लकड़ी श्याम रंग की तथा कठोर होती है और दाने गठे हुए होते हैं। फर्निचर और घर के अंदर की सजावट के सामानों के निर्माण के लिये इसकी लकड़ी बहुमूल्य समझी जाती है।


title: भूर्ज

text: इसका वैज्ञानिक नाम "बी0 पोपुलिफोलिया" (B. populifolia) है। इसका पेड़ छोटा, 40 फुट से अधिक ऊँचा नहीं होता है। अमरीका के अनेक राज्यों में यह पाया जाता है। इसकी छाल घूसर सफेद रंग की होती है। छाल कड़ी होती है और उसके स्तर अधिक दृढ़ता से चिपके रहते हें। इससे अनेक सांचे, फिरकी और अन्य सामान बनते हैं। यह ईधंन में भी काम आता है। इसकी लुगदी भी बनती हे।


title: चेन्नई अंतर्राष्ट्रीय हवाई अड्डा

text: चेन्नई अंतर्राष्ट्रीय हवाई अड्डा (), जो मद्रास इंटरनेशनल एयरपोर्ट के नाम से भी विख्यात है, चेन्नई (मद्रास), भारत के दक्षिण में, तिरूसूलम में स्थित है। यह देश के सबसे बड़े अंतर्राष्ट्रीय प्रवेश द्वारों में से एक है और भारत में तीसरा सबसे व्यस्त हवाई अड्डा है (दिल्ली और मुंबई के बाद) और एक ऐसा अंतर्राष्ट्रीय केन्द्र, जो 2007 से लगभग 12 करोड़ यात्रियों का संचालन कर रहा है और 25 से अधिक विभिन्न एयरलाइनों को सेवा प्रदान करता है। देश में मुंबई के बाद यह दूसरा सबसे बड़ा नौभार केंद्र है। यह मीनमबाक्कम और तिरूसूलम के पास स्थित है, जहां यात्री प्रवेश तिरूसूलम में और माल प्रवेश मीनमबाक्कम में होता है।


title: चेन्नई अंतर्राष्ट्रीय हवाई अड्डा

text: मद्रास (चेन्नई) का हवाई अड्डा भारत के पहले हवाई अड्डों में से एक है और 1954 में बॉम्बे (मुंबई) से बेलगाम के ज़रिए एयर इंडिया की पहली उड़ान का गंतव्य स्थान था। इसका पहला यात्री टर्मिनल हवाई अड्डे के उत्तर-पूर्व में बनाया गया था, जो मीनमबाक्कम उपनगर में आता है, इसी कारण मीनमबाक्कम एयरपोर्ट के रूप में इसका हवाला दिया जाता है। बाद में एक नया टर्मिनल परिसर तिरूसूलम में बनाया गया और उसके दक्षिण में पल्लावरम के समीप, यात्री संचालनों को स्थानांतरित कर दिया गया। पुराने टर्मिनल भवन का इस्तेमाल अब कार्गो टर्मिनल के रूप में किया जाता है और यह भारतीय कूरियर कंपनी ब्लू डार्ट का अड्डा है।


title: चेन्नई अंतर्राष्ट्रीय हवाई अड्डा

text: चेन्नई अंतर्राष्ट्रीय हवाई अड्डे पर तीन टर्मिनल हैं: मीनमबाक्कम में स्थित सबसे पुराने टर्मिनल का प्रयोग कार्गो के लिए किया जाता है, जबकि तिरूसूलम में यात्रियों के लिए बने नए टर्मिनल भवन का प्रयोग यात्री संचालनों के लिए किया जाता है। यात्री टर्मिनल परिसर में घरेलू और अंतर्राष्ट्रीय टर्मिनल हैं जो एक संयोजक भवन द्वारा परस्पर जुड़े हैं, जिसमें प्रशासनिक कार्यालय और एक रेस्तरां हैं। हालांकि यह परिसर एक अखंड संरचना है, लेकिन इसका निर्माण वर्धमान तौर पर हुआ, जिसमें 1988 के दौरान कामराज और अन्ना टर्मिनल को पहले से मौजूद मीनमबाक्कम टर्मिनल के साथ जोड़ा गया।


title: चेन्नई अंतर्राष्ट्रीय हवाई अड्डा

text: निर्मित पहला हिस्सा था अंतर्राष्ट्रीय टर्मिनल, जिसमें दो एयरोब्रिड्ज (जेटवेज़) थे, जिसके बाद में तीन एयरोब्रिड्ज के साथ एक घरेलू टर्मिनल बनाया गया। घरेलू टर्मिनल का निर्माण कार्य पूरा होने के बाद मीनमबाक्कम के पुराने टर्मिनल का इस्तेमाल विशेष रूप से कार्गो के लिए किया गया। हाल ही में अंतर्राष्ट्रीय टर्मिनल को दक्षिण की ओर विस्तृत किया गया और एक नए ब्लॉक को जोड़ा गया, जिसमें तीन एयरोब्रिड्ज शामिल हैं। इस समय, नए अंतर्राष्ट्रीय खंड का प्रयोग प्रस्थान के लिए और पुराने भवन का प्रयोग आगमन के लिए किया जाता है।


title: चेन्नई अंतर्राष्ट्रीय हवाई अड्डा

text: कामराज घरेलू टर्मिनल (KDT) से घरेलू उड़ानों को संचालित किया जाता है, जबकि अन्ना अंतर्राष्ट्रीय टर्मिनल (AIT) अंतर्राष्ट्रीय उड़ानों के लिए हैं। मीनमबाक्कम पर स्थित पुराने टर्मिनल का इस्तेमाल कार्गो ऑपरेशन के लिए किया जाता है।


title: चेन्नई अंतर्राष्ट्रीय हवाई अड्डा

text: इस समय, चेन्नई हवाई अड्डा हर घंटे लगभग 25 विमान उड़ानों को संचालित करता है, जो वर्ष 2014-15 में पूरी तरह से भर जाएगा. लेकिन, व्यस्ततम समय में यातायात को संभालने की क्षमता उससे भी बहुत पहले समाप्त हो जाएगी. अन्ना अंतर्राष्ट्रीय टर्मिनल ने 2007-08 में 3,410,253 यात्रियों को संभाला था और उसके पास 3 करोड़ यात्रियों को प्रतिवर्ष संभालने की क्षमता है और इसने पहले ही यात्रियों को संभालने की क्षमता को पार कर दिया है। इसी तरह कामराज घरेलू टर्मिनल, जिसने 2007-08 में 7,249,501 यात्रियों को संभाला था और उसके पास सालाना 6 करोड़ यात्रियों को संभालने की क्षमता है। यहां फिर से टर्मिनल की क्षमता की तुलना में मांग बहुत अधिक है। कुल मिलाकर वर्ष 2007 - 08 में चेन्नई हवाई अड्डे ने 10,659,754 यात्रियों को संभाला था। 2007 - 08 में हवाई अड्डे ने 270,608 टन कुल कार्गो को संभाला था.


title: चेन्नई अंतर्राष्ट्रीय हवाई अड्डा

text: चेन्नई हवाई अड्डे का आधुनिकीकरण और विस्तार होना तय हुआ है। भारतीय विमानपत्तन प्राधिकरण द्वारा यह कार्य किया जाना है, जिसमें समानांतर दौड़ पथ, टैक्सी पथ, पट्टियां और नए यात्री टर्मिनल इमारतों का निर्माण शामिल है। विस्तार कार्यों में आस-पास के इलाक़ों की ज़मीन का अधिग्रहण भी शामिल होगा। मौजूदा हवाई अड्डे का विस्तारण श्रीपेरूमबदूर तालुका में मनपक्कम, कोलापक्कम, गेरूगमबक्कम और थारापक्कम में, सरकार द्वारा इस आशय का संकल्प पारित होने के बाद किया जाएगा.


title: चेन्नई अंतर्राष्ट्रीय हवाई अड्डा

text: सरकार इन क्षेत्रों के 947 घरों के लिए उपयुक्त मुआवजा प्रदान करेगी और उनके पुनर्वास की भी व्यवस्था करेगी। विस्तारण के पहले चरण में ही परिवारों का पुनर्वास कार्य संपन्न किया जाएगा.


title: चेन्नई अंतर्राष्ट्रीय हवाई अड्डा

text: आधुनिकीकरण और पुनर्संरचना में करीब 2,350 करोड़ रुपए के खर्च होने की संभावना है जिसमें दौड़ पथ, टैक्सी पथ और पट्टियों के निर्माण की लागत लगभग 1,100 करोड़ रुपए हो सकती है, जबकि टर्मिनल भवन, कार्गो भवन, कार पार्किंग और फेस अपलिफ्ट के निर्माण में 1,250 करोड़ रुपये की लागत होगी।


title: चेन्नई अंतर्राष्ट्रीय हवाई अड्डा

text: आधुनिकीकरण योजना के अनुसार सहायक दौड़ पथ का निर्माण एक पुल के ज़रिए अड्यार नदी पर निर्मित किया जाएगा. अड्यार नदी के उस पार तक रनवे का विस्तार होगा। नदी के ऊपर एक पुल का निर्माण किया जाएगा, जिसमें दौड़ पथ और टैक्सी पथ शामिल होंगे। यह चेन्नई हवाई अड्डे को भारत का एकमात्र ऐसा अंतर्राष्ट्रीय हवाई अड्डा बना देगा, जिसके पास नदी के उस पार तक एक दौड़ पथ होगा. मुंबई में केवल दौड़ पथ का अंत मीठी नदी के ऊपर है। सहायक दौड़ पथ के विस्तार में 430 करोड़ रुपये खर्च होंगे और 2010 के आस-पास यह पूरा किया जाएगा.


title: चेन्नई अंतर्राष्ट्रीय हवाई अड्डा

text: प्रस्तावित चेन्नई मेट्रो रेल परियोजना, चेन्नई अंतर्राष्ट्रीय हवाई अड्डे से शहर के विभिन्न भागों को जोड़ेगी. अस्थायी तौर पर इस परियोजना को वित्तीय वर्ष 2013-2014 में पूरा किए जाने का कार्यक्रम बनाया गया है।


title: चेन्नई अंतर्राष्ट्रीय हवाई अड्डा

text: वर्तमान विकास परियोजनाओं में एक नवीन घरेलू टर्मिनल का निर्माण और मौजूदा अंतर्राष्ट्रीय टर्मिनल का विस्तार शामिल है। यह डिजाइन चार व्यावसायिक कंपनियों का सहयोगी प्रयास है। जबकि हर्ग्रीव्स एसोसिएट्स ने परिदृश्य डिजाइन तैयार किया है, जेंसलर और फ्रेडरिक शवार्ट्ज आर्किटेक्ट्स यात्री टर्मिनल भवनों, पार्किंग गराज संरचना और सड़क अभिगम प्रणाली के डिजाइन के लिए जिम्मेदार हैं। परियोजना के लिए क्रिएटिव समूह स्थानीय आर्किटेक्ट होगा। प्रस्तावित डिजाइन को मौजूदा टर्मिनल डिजाइन तत्वों के साथ जोड़ा जाएगा. यह पहले बताया गया कि नवीन टर्मिनल भवन के पास करीब 10 करोड़ यात्रियों को संभालने की क्षमता होगी और मौजूदा टर्मिनलों के साथ एकीकृत करने के बाद यह सालाना 23 करोड़ यात्रियों को संभालने की क्षमता प्रदान करेगा। नवीन टर्मिनल भवनों के लिए करीब 1,40,000 वर्ग मीटर क्षेत्र होने की संभावना है जिसमें 140 जांच काउंटर और 60 अप्रवासन काउंटर और टैक्सी पथों के नेटवर्क से जुड़े दो दौड़ पथ होंगे।


title: चेन्नई अंतर्राष्ट्रीय हवाई अड्डा

text: इस टर्मिनल परिसर में एक फ्लाईओवर ट्रेवेलेटर होगा, जो घरेलू टर्मिनल और अंतर्राष्ट्रीय टर्मिनल का संयोजक होगा और इसकी लम्बाई करीब 1 कि॰मी॰ होगी। इसमें ऊंची सड़क का निर्माण किया जाएगा और ऊपर एक ट्यूब के नीचे दो वाकलेटर्स होंगे।


title: चेन्नई अंतर्राष्ट्रीय हवाई अड्डा

text: दौड़ पथ के डिज़ाइन विवरण भारत के विमानपत्तन प्राधिकरण द्वारा संभाले जा रहे हैं, जबकि वास्तुकला कंपनियां दौड़पथ के ज़मीनी इमारतों की डिज़ाइनिंग तक ही सीमित रहेंगी. वर्तमान प्रस्ताव मौजूदा दौड़पथ के समानांतर है। पूरी डिजाइन को "दो हरे-भरे निर्वाह योग्य बग़ीचों" के आस-पास व्यवस्थित किया जा रहा है और पंखों के आकार वाली छतें बारिश के पानी को एकत्रित करने में मदद करेंगी और उद्यान का हिस्सा होगी।


title: चेन्नई अंतर्राष्ट्रीय हवाई अड्डा

text: चेन्नई अंतर्राष्ट्रीय हवाई अड्डे के कार्गो परिसर में एक एकीकृत कार्गो परिसर का निर्माण किया जाएगा. इस परिसर का निर्माण 15 महीनों में 145 करोड़ रुपयों की लागत पर किया जाएगा. जबकि निचली मंज़िल 21,000 वर्ग मीटर आकार की होगी, पहली मंज़िल का निर्माण 12,100 वर्ग मीटर पर किया जाएगा. नए भवन का प्रयोग विशेष रूप से आयात गतिविधियों के लिए किया जाएगा. एक बार सिविल कार्य पूरा होने के साथ ही, स्वचालित संग्रहण और पुनर्प्राप्ति प्रणाली स्थापित की जाएगी. इसकी लागत 75 करोड़ रुपये होगी।


title: चेन्नई अंतर्राष्ट्रीय हवाई अड्डा

text: तमिलनाडु के मुख्यमंत्री एम. करुणानिधि ने घोषणा की है कि तिरूसूलम में मौजूदा हवाई अड्डे के विस्तार के अलावा श्रीपेरूमबदूर और तिरूवल्लूर तालुका में एक नवीन ग्रीनफील्ड हवाई अड्डे को स्थापित किया जाएगा.


title: चेन्नई अंतर्राष्ट्रीय हवाई अड्डा

text: ग्रीनफील्ड हवाई अड्डे का निर्माण तक होगा, वहीं चेन्नई हवाई अड्डे का विस्तार पर किया जाएगा, जिसकी अनुमानित लागत 2,000 करोड़ होगी।


title: चेन्नई अंतर्राष्ट्रीय हवाई अड्डा

text: प्रारम्भ में ग्रीनफील्ड हवाई अड्डों का निर्माण कार्य भारत के विमानपत्तन प्राधिकरण (AAI) को सौंपा जाना था। लेकिन चेन्नई के करीब श्रीपेरूमबदूर में ग्रीनफील्ड हवाई अड्डे का विकास एक सार्वजनिक-निजी भागीदारी के तहत किया जाएगा. प्रधानमंत्री की समिति ने भी इस हवाई अड्डे के लिए पूर्व व्यवहार्यता रिपोर्ट की मांग की है।


title: चेन्नई अंतर्राष्ट्रीय हवाई अड्डा

text: ग्रीनफील्ड हवाई अड्डे में चार दौड़पथ होंगे। चेन्नई हवाई अड्डे पर नज़रें गढ़ाए अग्रणी वैश्विक हवाई अड्डों के विकासक इस परियोजना के लिए बोली लगाने के लिए भारतीय सहभागियों के साथ गठजोड़ कर रहे हैं। इस परियोजना में रुचि रखने वाली कंपनियों में शामिल हैं सिंगापुर चांगी हवाई अड्डा, मैक्वेरी समूह, GMR समूह, GVK इंडस्ट्रीज़ लिमिटेड और टाटा समूह.


title: चेन्नई अंतर्राष्ट्रीय हवाई अड्डा

text: केंद्रीय नागरिक उड्डयन मंत्री प्रफुल्ल पटेल ने स्पष्ट किया है कि "चेन्नई के करीब ग्रीनफील्ड हवाई अड्डे के विकास में AAI की कोई भूमिका नहीं है।"


title: चेन्नई अंतर्राष्ट्रीय हवाई अड्डा

text: श्रीपेरूमबदूर में बहु-प्रतीक्षित दूसरे हवाई अड्डे का निर्माण कार्य बंद किया जा सकता है, चूंकि केन्द्र और राज्य सरकार इस परियोजना को स्थगित करने की तैयारी कर रही हैं।


title: चेन्नई अंतर्राष्ट्रीय हवाई अड्डा

text: जहां अंतर्राष्ट्रीय नागर विमानन संगठन (ICAO) ने इस परियोजना के लिए तकनीकी आर्थिक व्यवहार्यता के अध्ययन की शुरूआत की है, वहीं केंद्रीय नागरिक उड्डयन मंत्रालय के एक वरिष्ठ अधिकारी ने कहा कि सरकार क़ायल है कि तत्काल इस शहर में दूसरे हवाई अड्डे की कोई आवश्यकता नहीं है, क्योंकि मीनमबाक्कम में मौजूदा हवाई अड्डे का विस्तार किया जा रहा है।


title: चेन्नई अंतर्राष्ट्रीय हवाई अड्डा

text: हाल ही में राज्य विधानसभा को जानकारी दी गई कि चेन्नई हवाई अड्डे का विस्तार और आधुनिकीकरण अगले वर्ष तक पूरा हो जाएगा और सरकार भी ग्रीनफील्ड एयरपोर्ट की स्थापना को लेकर 'आवश्यक कार्रवाई' कर रही है।


title: चेन्नई अंतर्राष्ट्रीय हवाई अड्डा

text: मंत्री के.एन. नेहरू द्वारा विधानसभा में प्रस्तुत परिवहन विभाग की नीति संबंधी नोट में कहा गया है कि सरकार इस तथ्य की पुष्टि करती है कि दक्षिणी महानगर तेजी से एक निवेश गंतव्य बनता जा रहा था और इसलिए वर्तमान आधुनिकीकरण के प्रयास किए जा रहे हैं।


title: चेन्नई अंतर्राष्ट्रीय हवाई अड्डा

text: उन्होंने कहा कि "पहले ही सरकार ने 127.06 करोड़ रुपए की लागत पर 126 एकड़ जमीन का अधिग्रहण कर लिया है और भारतीय विमानपत्तन प्राधिकरण को सौंप चुकी है।"


title: चेन्नई अंतर्राष्ट्रीय हवाई अड्डा

text: नीति नोट के अनुसार AAI कार्यान्वयन एजेंसी थी और इसने 1,808 करोड़ रुपयों की अनुमानित लागत पर (18.08 बिलियन) इस परियोजना को हाथ में लिया था। इसके अलावा, राज्य सरकार श्रीपेरूमबदूर में ग्रीनफील्ड हवाई अड्डा स्थापित करने के लिए 'आवश्यक कार्रवाई' कर रही है, जो इसके निकट का एक औद्योगिक केंद्र है।


title: चेन्नई अंतर्राष्ट्रीय हवाई अड्डा

text: यह हवाई अड्डा व्यस्त ग्रैंड सदर्न ट्रंक रोड (नेशनल हाईवे 45) पर स्थित है और उपनगरीय रेलवे नेटवर्क पर एयरपोर्ट स्टेशन (तिरूसूलम) भी इसको सेवा देती है। मेट्रो रेल प्रणाली (चेन्नई मेट्रो) हवाई अड्डे से चेन्नई के महत्वपूर्ण स्थानों को जोड़ती है


title: चेन्नई अंतर्राष्ट्रीय हवाई अड्डा

text: 1984 अगस्त में हवाई अड्डे से 1,200 मीटर की दूरी पर एक बम विस्फोट हुआ था, जिसमें 33 लोगों की मौत और 27 अन्य लोग घायल हो गए थे।


title: देबिना बनर्जी

text: देबिना बोनर्जी (जन्म 18 अप्रैल 1983) एक भारतीय टीवी अभिनेत्री हैं, जिन्होंने 2008 की टेलीविजन श्रृंखला रामायण में सीता का किरदार निभाया था। उनकी पहली टेलीविजन भूमिका तमिल टीवी धारावाहिक मायावी (2005) में थी। बोनेर्जी ने मयूरी नारायण (चिड़िया घर) में और कई रियलिटी शो में भी काम किया है।


title: वानर

text: वानर हिन्दू गाथा रामायण में वर्णित मानवनुमा कपियों की एक जाति थी जिसके सदस्य साहस, शक्ति, बुद्धि और जिज्ञासा के गुण रखते थे।


title: वानर

text: वानर शब्द का संधि विच्छेद नहीं किया जा सकता है क्योंकि संधि विच्छेद केवल उन शब्दों का हो सकता है जिनको तोड़कर दो सार्थक शब्द बन सकें।


title: वानर

text: इसका शाब्दिक अर्थ होता है - "बंदर"। इसी तथ्य के आधार पर महात्मा रामचन्द्र वीर ने "हनुमान जी की जाति वानर बतायी है और इसी आधार पर राजस्थान के विराटनगर में नर स्वरुप में हनुमान जी की मूर्ति वज्रांग मन्दिर मे स्थापित की है। यह मन्दिर पूरे भारतवर्ष मे हनुमान जी के अन्य मन्दिरों से अलग है।


title: बनारस विद्रोह

text: वह 16 अगस्त 1781 का दिन था। अचानक पूरी काशी नगरी में बिजली की भांति यह खबर फैल गई कि ईस्ट इंडिया कम्पनी के अंग्रेज अफसर वारेन हेस्टिंग्स ने काशी नरेश महाराज चेत सिंह को उनके शिवाला स्थित राजमहल में बंदी बना लिया है। कारण था, हेस्टिंग्स की घूस-खोरी। यह अंग्रेज उन दिनों दोनों हाथों से भारतीय नरेशों से रिश्वत वसूलने के लिए बदनाम था। महाराज चेत सिंह से भी इसने झूठे दोष मढ़कर 50 लाख रुपए जुर्माने के नाम पर वसूलने चाहे, जिसे उन्होंने देने से इनकार किया तो हेस्टिंग्स 4 कम्पनी सेना सहित 14 अगस्त को काशी आ धमका और वहां माधोदास सातिया के बाग में पड़ाव डाला, जोकि गोला दीनानाथ के सन्निकट था। उसे कलकत्ते से नदी के रास्ते काशी आने में एक महीने से अधिक समय लगा। वह कलकत्ता से 5 जुलाई को चला था। 16 अगस्त को उसने चेत सिंह को बंदी बना लिया। वहीं काशीवासी प्रलयंकर भगवान विश्वेश्वर विश्वनाथ के ऐसे भक्त थे जो गोमांस भक्षक अंग्रेजों को सबक सिखाना जानते थे।


title: बनारस विद्रोह

text: हजारों काशीवासियों ने जो भी हथियार हाथ लगा वह लेकर वारेन हेस्टिंग्स और उसकी सेना की घेराबंदी कर ली। अंग्रेज असावधान थे और घमण्ड में चूर थे। काशी की जनता ने लगातार 4 दिन तक अंग्रेजों से भीषण युद्ध किया, जिसमें सैकड़ों अंग्रेज काट डाले गए। हेस्टिंग्स के होश उड़ गए और उसे अपनी जान के लाले पड़ गए। तब उसने कोट-पैण्ट-टोप दूर फेंककर स्त्री वेश पहना और जनानी सवारी की तरह एक पर्देदार पालकी में जा बैठा। उस पालकी को ढोने वालों को कहा गया कि "बीबी जी देवी-दर्शन के लिए विंध्याचल देवी के दर्शनार्थ जा रही हैं।" इस तरह छलपूर्वक जनाने वेश में हेस्टिंग्स चुनार आया और वहां से पुन: जल मार्ग से ही कलकत्ता कूच कर गया। चेत सिंह काशी के जन-बल सहित अंग्रेजों पर भारी पड़े और जनता ने ही उन्हें शिवाला के महल से मुक्त कराया। तभी से उस ऐतिहासिक विजय की स्मृति में काशीवासी ये पंक्तियां कहने लगे-


title: बनारस विद्रोह

text: अर्थात् कि भयभीत वारेन हेस्टिंग्स को काशी से भागते समय ऐसी घबराहट हुई कि हाथी का हौदा उसने रखवाया घोड़े पर और घोड़े की जीन कसवाई हाथी पर और काशी से भाग निकला।


title: रेट्रोवायरस

text: रेट्रोवायरस (Retrovirus) आरएनए वायरस का एक कुल है जिसकी सदस्य जातियाँ अन्य जीवों की कोशिकाओं में घुसकर उनके डीएनए में अपने अनुवांशिक जीनोम का आरएनए की प्रति डाल देती हैं। इस से वह कोशिका अपनी ही सामग्री से रेट्रोवायरस की अन्य प्रतियाँ बनाने पर विवश हो जाती है और उस रेट्रोवायरस का प्रजनन-केन्द्र बनकर उसकी संख्या बढ़ाने लगती है। मानवों में एड्स फैलाने वाली एचआइवी वायरस जातियाँ इसी रेट्रोवायरस कुल की सदस्य हैं।


title: राम शंकर कठेरिया

text: डॉ. रामशंकर कठेरिया एक भारतीय राजनीतिज्ञ तथा वर्तमान में राष्ट्रीय अनुसूचित जाति आयोग के अध्यक्ष हैं। वे भारत की सत्रहवीं लोकसभा के सांसद हैं। २०१९ के चुनावों में वे उत्तर प्रदेश की इटावा लोक सभा निर्वाचन क्षेत्र सीट से भारतीय जनता पार्टी के टिकट पर चुनाव लड़कर निर्वाचित हुए इससे पूर्व 2009 और 2014 में आगरा से सांसद रह चुके हैं।


title: टूना

text: टूना स्कॉमब्रिडे प्रजाति की खारे पानी की मछलियां हैं जिनमे से अधिकांशतः "थुन्नुस" वर्ग से संबंधित हैं। टूना तेज़ तैराक हैं और कुछ प्रजातियाँ की गति से तैरने में सक्षम हैं। सफ़ेद माँस वाली अधिकांश मछलियों के विपरीत, टूना की मांसपेशियों के उत्तकों का रंग गुलाबी से ले कर गहरा लाल होता है। यह लाल रंग एक ऑक्सीजन बाध्यकारी अणु मायोग्लोबिन के कारण होता है, जिसकी मात्रा अधिकांशतः बाकी मछलियों की तुलना में टूना में अधिक पाई जाती है। कुछ बड़ी टूना प्रजातियाँ, जैसे कि ब्लूफिन टूना गर्म खून वाली होती हैं और मांसपेशियों को हिला कर अपने शरीर का तापमान पानी के तापमान से अधिक बढ़ा सकती हैं। यह उन्हें अपेक्षाकृत ठन्डे पानी में जीवित रहने और अन्य किस्मों की मछलियों की अपेक्षा समुद्र के विविधतापूर्ण वातावरण में रहने के लिए सक्षम बनाता है।


title: टूना

text: "टूना" स्पेनिश शब्द एट्यू (atún) अरबी के تن या تون tun/tūn से, लैटिन के थुन्नुस (Thunnus) व यूनानी शब्द θύννος, थाएनॉस (thynnos) से बना है।


title: टूना

text: टूना की 48 से अधिक विभिन्न प्रकार की प्रजातियां हैं। "थुन्नुस (Thunnus)" वर्ग में 9 प्रजातियाँ शामिल हैं:


title: टूना

text: "थुन्नुस" के शरीर क्रिया विज्ञान का एक उल्लेखनीय पहलू अपने शरीर के तापमान को आस पास के समुद्री जल से ऊपर बनाए रखना है। उदाहरण के लिए, ब्लूफिन ठंडे पानी में भी अपने शरीर का तापमान तक बनाए रख सकती है। हालांकि, ठेठ एंडोथर्मिक प्राणियों जैसे स्तनधारियों एवं पक्षियों की तरह, टूना अपेक्षाकृत अत्यंत कम सीमा के भीतर तापमान को नहीं बनाए रखती।


title: टूना

text: टूना सामान्य चयापचय से उत्पन्न गर्मी को संरक्षित कर शारीरिक ऊष्मा को प्राप्त करती है। शरीर में स्थित नसों और धमनियों का ताना बाना, जिसे रेटे मीराबाइल ("अद्भुत जाल") कहते हैं, काउंटर-करंट विनिमय प्रणाली के माध्यम से ऊष्मा को नसों में बहने वाले रक्त से धमनियों के रक्त में प्रवाहित करता है। इससे सतह की ठंडक कम हो जाती है, जिससे मांसपेशियां अपेक्षाकृत गरम रहती हैं। इससे कम उर्जा की खपत के साथ उच्च तैराकी गति मिलती है।


title: टूना

text: टूना एक महत्वपूर्ण व्यवसायिक मछली है। इंटरनेशनल सी फ़ूड सस्टेनेबिलिटी फाउंडेशन ने 2009 में टूना के वैश्विक स्टॉक के बारे में एक विस्तृत वैज्ञानिक रिपोर्ट संकलित की, जिसमे नियमित रूप से होने वाले अपडेट शामिल हैं। रिपोर्ट के अनुसार, दुनिया भर के महासागरों में टूना व्यापक रूप से, किन्तु छोटे-छोटे झुंडों में, आम तौर पर भूमध्य रेखा के 45 डिग्री उत्तर और दक्षिण में उष्णकटिबंधीय और शीतोष्ण पानी में पाई जाती है। इन्हें स्कॉमब्रिडे वर्ग की श्रेणी में वर्गीकृत किया गया है, जिसमें लगभग 50 प्रजातियाँ शामिल हैं। इनमें व्यवसायिक और मनोरंजक मत्स्य उद्योग के लिए प्रयुक्त होने वाली सबसे महत्त्वपूर्ण मछली येल्लोफिन ("थुन्नुस एल्बाकारेस"), बिगआई ("टी. ओबेसस"), ब्लूफिन ("टी. थाय्न्नुस", "टी. ओरिएंटलिस" व "टी. माकोयी"), एल्बाकोर ("टी. अलालुंगा") तथा स्किपजैक ("कात्सूवोनस पेलामिस") हैं।


title: टूना

text: 2006 में ऑस्ट्रेलियाई सरकार ने आरोप लगाया कि जापान ने अवैध रूप से प्रतिवर्ष 12000 से 20000 टन दक्षिणी ब्लूफिन पकड़ कर 6000 टन की सहमत मात्रा से अधिक मछली पकड़ी थी; इस प्रकार की जरूरत से अधिक मछली की लागत लगभग 2 बिलियन अमेरिकी डॉलर थी। इस प्रकार के जरूरत से अधिक मछली के शिकार ने ब्लूफिन की मात्रा को अत्यधिक क्षति पहुंचाई है। डब्ल्यूडब्ल्यूएफ" (WWF) के अनुसार, यदि मत्स्य व्यापार करने वाली इकाईयां कोटे का सख्ती से पालन नहीं करतीं हैं तो टूना के प्रति जापान की अत्यधिक भूख व्यवसायिक रूप से सबसे अधिक पकड़ी जाने वाली मछली को विलुप्त होने के कगार पर पहुंचा देंगी। जवाब में जापान की मत्स्य अनुसंधान एजेंसी का कहना है कि आस्ट्रेलिया और न्यूजीलैंड की टूना मछली पकड़ने वाली कम्पनियां दक्षिणी ब्लूफिन की कुल पकड़ी गई मात्रा को कम करके बताती हैं तथा अंतर्राष्ट्रीय स्तर पर स्वीकार्य कुल मात्रा की उपेक्षा करती हैं।


title: टूना

text: 2010 में, टोक्यो के त्सुकिजी मछली बाज़ार में 232 किलोग्राम (511.47 पाउंड) वजनी एक ब्लूफिन टूना 16.28 मिलियन येन (175000 अमेरिकी डॉलर) में बिकी थी।


title: टूना

text: 2011 की शुरुआत में, टोक्यो के त्सुजिकी बाजार में एक नीलामी के दौरान 754 पाउंड (342 किलोग्राम) वजनी एक ब्लूफिन टूना को 32.49 मिलियन येन में बेच कर एक नया रिकॉर्ड कायम किया गया। यह प्रति किलोग्राम 95000 येन के बराबर है।


title: टूना

text: 2005 में, नाउरू ने उस वर्ष की इंटरनेशनल व्हेलिंग कमीशन की बैठक में अपने वोट के बचाव में यह तर्क दिया कि टूना के भंडार तथा देश के मत्स्य पालन के बेड़े को को संरक्षित रखने के लिए व्यवसायिक तौर पर व्हेल का शिकार आवश्यक है।


title: टूना

text: डॉल्फिन टूना की कई प्रजातियों के आस पास तैरती हैं। इनमें पूर्वी प्रशांत महासागर में पाई जाने वाली येल्लोफिन टूना शामिल है, किन्तु एल्बाकोर शामिल नहीं है। ऐसा माना जाता है कि शार्क, जो टूना का शिकार करती हैं, के झुंडों से बचने के लिए टूना के झुण्ड खुद को डॉल्फिन मछलियों के बीच मिला लेते हैं।


title: टूना

text: व्यवसायिक मछली पकड़ने की नौकाएं डॉल्फिन के झुंडों की तलाश कर के इस गठजोड़ का फायदा उठाती थीं। नौकाएं नीचे से टूना को पकड़ने के लिए झुण्ड को जालों की सहायता से घेर लेती थीं। हालांकि ये जाल डॉल्फिन मछलियों को भी फंसा कर घायल कर देते थे अथवा मार डालते थे। सार्वजनिक आपत्तियों और नई सरकार के विनियमों, जिन पर अब एनओएए (NOAA) द्वारा निगरानी रखी जाती है, द्वारा अब "डॉल्फिन के प्रति अनुकूल" विधियों का प्रयोग किया जाता है, जिसके कारण अब आम तौर पर जाल की बजाए लाइन का प्रयोग होता है। हालांकि, अभी भी किसी प्रकार के सार्वभौमिक स्वतंत्र निरीक्षण कार्यक्रम या डॉल्फिन की सुरक्षा के सत्यापन का अभाव है, इसलिए ये सुरक्षा प्रबंध काफी नहीं हैं। उपभोक्ता संघ के अनुसार, जवाबदेही की कमी का अर्थ वे दावे हैं जिनके अनुसार "डॉल्फिन के लिए सुरक्षित" मानी जाने वाली टूना के शिकार की अनुमति दी जानी चाहिए।


title: टूना

text: मत्स्य प्रथाएं डॉल्फिन मछलियों के अनुकूल बदली हैं, जिनके कारण शार्क, कछुओं तथा अन्य समुद्री मछलियों जैसे सह-उत्पादों को पकड़ने की संख्या में वृद्धि हुई है। मछुआरे अब डॉल्फिन मछलियों का पीछा नहीं करते, बल्कि अब मछलियों के एकत्रित करने वाले उपकरणों, जिन्हें ऍफ़एडी (FADs) भी कहा जाता है, की सहायता से तैरने वाले उत्पादों को पकड़ने पर ध्यान केन्द्रित करते हैं, जो अन्य जीवों की एक बड़ी आबादी को आकर्षित करते हैं। डॉल्फिन को संरक्षित करने के लिए लोगों को संतुष्ट करने के लिए किए गए उपाय अन्य प्रजातियों के लिए भी संभवतः हानिकारक हो सकते हैं।


title: टूना

text: 1950 के दशक से लेकर 1970 के दशक तक, ब्लूफिन क्यूबा, फ्लोरिडा के तट से कुछ मील दूर बिमिनी व कैट में बहुतायत से पाई जाती थीं और इन्हें मनोरंजन के तौर पर प्रयुक्त करने वाले मछुआरों द्वारा पकड़ी जाती थी, जिनमे प्रमुख रूप से अर्नेस्ट हेमिंग्वे तथा हबाना जो ने 1938 में "पिलर" नामक 40 फुट लंबी व्हीलर की सवारी की थी। बिग-गेम फिशिंग नामक इस नए रोमांचक खेल का प्रचार तेजी से हुआ। इस खेल की बढ़ती लोकप्रियता के बावजूद, उस समय की नौकाएं बहुमूल्य मछली से लड़ने के लिए शायद ही आदर्श थीं। उस समय प्रयुक्त होने वाली अधिकांश नौकाएं परिवर्तित केबिन क्रूज़र थीं, जो अत्यंत धीमी थीं तथा जिन्हें चलाना कठिन था।


title: टूना

text: 1946 में दक्षिण फ्लोरिडा के रीबोविच परिवार ने अंततः एक नाव का निर्माण किया जिसने इस खेल की पुनः शुरुआत की तथा एक नए उद्योग को जन्म दिया। मिस चेवी द्वितीय नामक यह नाव दुनिया भर में देखी गई पहली स्पोर्ट्स फिशिंग नौका थी।


title: टूना

text: विशेष रूप से मेरिट ने 1950 से 1970 के दशक तक अपनी 37 व 43-फुट की बदली जा सकने वाली नौकाओं द्वारा विशेष ख्याति हासिल की, जिन्होनें रीबोविच द्वारा बनाई गयी नौकाओं जैसी अन्य नौकाओं के साथ मिल कर दुनिया भर में बिग गेम फिशिंग के खेल को बढ़ावा दिया।


title: टूना

text: टूना के संरक्षण के लिए पांच प्रमुख मत्स्य प्रबंधन निकाय हैं: द वेस्टर्न सेन्ट्रल पैसिफिक ओशन फिशरीज़ कमीशन, द इंटर-अमेरिकन ट्रॉपिकल टूना कमीशन, द इंडियन ओशन टूना कमीशन, द इंटरनेशनल कमीशन फॉर द कंज़र्वेशन ऑफ़ एटलांटिक टूना तथा द कमीशन फॉर द कंज़र्वेशन ऑफ़ सदर्न ब्लूफिश टूना। जनवरी 2007 में कोबे, जापान में पांचों पहली बार इकट्ठे हुए। पर्यावरण संगठनों ने मत्स्य पालन और प्रजातियों के खतरों के बारे में प्रस्तुतियां दीं। बैठक 60 देशों या क्षेत्रों द्वारा बनाई गई कार्रवाई की एक योजना के साथ संपन्न हुई। उठाये गए ठोस क़दमों में अवैध मत्स्य व्यापार से बचने तथा स्थानीय मछली पकड़ने के कोटे में अधिक पारदर्शिता के लिए मूल स्थान का प्रमाणपत्र प्रदान करना शामिल है। प्रतिनिधियों की एक अन्य संयुक्त बैठक जनवरी या फ़रवरी 2009 में यूरोप में हुई।


title: टूना

text: 2010 में, ग्रीनपीस इंटरनेशनल ने एल्बाकोर, बिगआई टूना, ब्लैकफिन टूना, पैसिफिक ब्लूफिन टूना, उत्तरी ब्लूफिन टूना, दक्षिणी ब्लूफिन टूना और येल्लोफिन टूना को अपनी सीफूड रेड लिस्ट में डाला। "ग्रीनपीस इंटरनेशनल सीफ़ूड रेड लिस्ट उन मछलियों की सूची है जिन्हें आम तौर पर दुनिया भर में सुपरमार्केट में बेचा जाता है और जिन्हें अवैध मत्स्य व्यापार द्वारा प्राप्त करने का अत्यधिक जोखिम होता है।


title: टूना

text: जबकि कई भंडार बने रहने में कामयाब हुए हैं, यह व्यापक रूप से स्वीकार किया जाता है कि ब्लूफिन का अत्यधिक शिकार किया गया है, जिससे कुछ भंडारों के समाप्त होने का जोखिम पैदा हो गया है। इंटरनेशनल सीफूड सस्टेनेबिलिटी फाउंडेशन (जो कि टूना उद्योग, वैज्ञानिकों, तथा वर्ल्ड वाइड फंड फॉर नेचर की भागीदारी से बना एक वैश्विक, गैर-लाभकारी संगठन है) के अनुसार हिंद महासागर की येल्लोफिन टूना, प्रशांत महासागर (पूर्वी व पश्चिमी) की बिगआई टूना तथा उत्तरी एटलांटिक के एल्बाकोर टूना, इन सभी का आवश्यकता से अधिक शिकार किया गया है। माना जाता है कि अप्रैल 2009 में, स्किपजैक टूना (जोकि दुनिया भर में पकड़ी जाने वाली टूना मछलियों का लगभग 60 प्रतिशत है) के किसी भंडार का आवश्यकता से अधिक शिकार नहीं किया गया।


title: टूना

text: उच्च गुणवत्ता की टूना मछलियों को जालनुमा संरचनाओं में पाला जाता है और उन्हें मछलियों का चारा खिलाया जाता है। ऑस्ट्रेलिया में, भूतपूर्व मछुआरों ने दक्षिणी ब्लूफिन टूना, "थुन्नुस माक्कोयी" तथा अन्य ब्लूफिन प्रजातियों का विकास किया है। इसकी करीबी संबंधी उत्तरी ब्लूफिन टूना, "थुन्नुस थाय्न्नुस" का उत्पादन भूमध्य सागर, उत्तरी अमेरिका और जापान में शुरू हो गया है। हवाई ने गहरे पानी में बिगआई टूना की पहली अमेरिकी अपतटीय पैदावार के लिए परमिट स्वीकृत किए हैं।


title: टूना

text: जापान टूना की सर्वाधिक खपत करने वाला देश है तथा साथ ही टूना की पैदावार के शोध में अग्रणी भी है। 1979 में जापान ने पहली बार ब्लूफिन टूना की पैदावार करने तथा उत्पादन करने में सफलता हासिल की। 2002 में, यह प्रजनन का चक्र पूरा करने में सफल हो गया तथा 2007 में इसने तीसरी पीढ़ी का विकास कर लिया। पैदा की गई नस्ल किनडाई टूना के रूप में जानी जाती है। किनडाई जापानी भाषा में किन्की विश्वविद्यालय (किन्की डाईगाकु) का संक्षिप्त रूप है। 2009 में, क्लीन सीज़ नामक एक ऑस्ट्रेलियाई कंपनी, जो किन्की विश्वविद्यालय से सहायता प्राप्त कर रही थी, ने सीमित स्थान पर दक्षिणी ब्लूफिन का प्रजनन कराने में सफलता प्राप्त की और उन्हें "टाइम्स" पत्रिका द्वारा 2009 के विश्व के सर्वश्रेष अविष्कारों में द्वितीय स्थान से सम्मानित किया गया।


title: टूना

text: डिब्बाबंद टूना का उत्पादन सर्वप्रथम 1903 में किया गया था, जो शीघ्रता से लोकप्रिय होता जा रहा है। टूना को खाद्य तेलों, नमकीन पानी या जल स्रोत के पानी द्वारा डिब्बाबंद किया जाता है। संयुक्त राज्य अमेरिका में, डिब्बाबंद टूना के 52% हिस्से का प्रयोग सैंडविच के लिए; 22% का प्रयोग सलाद के लिए; तथा 15% का प्रयोग पुलाव तथा सहायक भराव सामग्री के रूप में किया जाता है।


title: टूना

text: संयुक्त राज्य अमेरिका में, "सफ़ेद मांस वाली टूना" के रूप में केवल एल्बाकोर को कानूनी तौर पर डिब्बाबंद प्रारूप में बेचा जा सकता है, एनी देशों में येल्लोफिन भी स्वीकार्य है। जबकि 1980 के दशक के शुरू में ऑस्ट्रेलिया में डिब्बाबंद टूना के रूप में अधिकतर दक्षिणी ब्लूफिन टूना का प्रयोग होता था, में आम तौर पर येल्लोफिन, स्किपजैक या टोंगोल (जिसे "उत्तरी ब्लूफिन का नाम दिया गया है") का प्रयोग होता था।


title: टूना

text: चूंकि टूना को अक्सर उन्हें संसाधित करने की जगह से दूर पकड़ा जाता है, गुणवत्ता पर कमजोर नियंत्रण के परिणामस्वरूप नुक़सान होता है। टूना की अंतडियां आम तौर पर हाथ से निकली जाती हैं, तथा इसे बाद इसे 45 मिनट से लेकर तीन घंटे तक पकाया जाता है। इसके बाद मछली को साफ़ किया तथा बांधा जाता है, डिब्बाबंद किया जाता है और सील किया जाता है। इसके बाद सील किए गए डिब्बे को फिर से 2 से 4 घंटे तक गरम (रेटोर्ट कुकिंग कहते हैं) किया जाता है। यह प्रक्रिया किसी भी जीवाणु को तो मारती है किन्तु हिस्टामाइन को बरकरार रखती है जो बासी स्वाद का कारण बन सकते हैं। अंतरराष्ट्रीय मानक के अनुसार हिस्टामाइन की अधिकतम मात्रा एक किलोग्राम में 200 मिलीग्राम निर्धारित की गई है। असुगंधित डिब्बाबंद टूना मछलियों की 53 किस्मों पर हुए एक ऑस्ट्रेलियाई अध्ययन में किसी भी किस्म में हिस्टामाइन का स्तर सुरक्षित सीमा से अधिक नहीं पाया गया, हालांकि इनमें से कुछ का जायका "खराब" था।


title: टूना

text: ऑस्ट्रेलियाई मानकों के अनुसार किसी समय एक डिब्बे में कम से कम 51% टूना अनिवार्य थी, किन्तु इन नियमों को 2003 में ख़त्म कर दिया गया। आमतौर पर शेष भार तेल या पानी का होता है। अमेरिका में, एफडीए (FDA) डिब्बाबंद टूना पर नियंत्रण रखती है। (देखें भाग "ग"). 2008 में, "टूना की उच्च लागत" की वजह से टूना के कुछ डिब्बों को से में बदल दिया गया।


title: टूना

text: डिब्बाबंद टूना कई भार उठाने वाले प्रशिक्षकों के आहार का एक प्रमुख घटक है, चूंकि इसमें अत्यधिक प्रोटीन होता है तथा इसे आसानी से तैयार किया जा सकता है।


title: टूना

text: टूना एक तैलीय मछली है और इसलिए इसमें उच्च मात्रा में विटामिन डी होता है। अमेरिकी आहार के सन्दर्भ में एक तेलयुक्त टूना के एक डिब्बे में शिशुओं, बच्चों, 19-50 वर्ष के पुरुषों तथा महिलाओं के लिए विटामिन डी की "पर्याप्त मात्रा" (एआई/AI) - 200 आईयू (IU) होती है।


title: टूना

text: डिब्बाबंद टूना ओमेगा-3 फैटी एसिड का भी एक अच्छा स्रोत हो सकती हैं। यह कभी कभी एक आहार में से अधिक होता है।


title: टूना

text: टूना में पारे के स्तर में भिन्नता हो सकती हैं। उदाहरण के लिए, रुत्गर्स विश्वविद्यालय द्वारा परीक्षण में पाया गया कि स्टारकिस्ट (StarKist) के एक डिब्बे में इसी प्रकार की एक टूना के एक अन्य डिब्बे से 10 गुना अधिक पारा था। इसने रुत्गर्स विश्वविद्यालय के वैज्ञानिकों के स्टाफ को पारे के परीक्षण के लिए प्रेरित किया, जिनका कहना था कि "यह एक ऐसा कारण है जिससे गर्भवती महिलाओं को वास्तव में सावधान रहना होगा... गर्भावस्था के दौरान यदि आप गंभीर स्थिति में पारे के उच्च स्तर वाले दो या तीन डिब्बे खा लेते हैं तो यह अच्छा नहीं होगा।" टूना में पाए जाने वाले पारे के बारे में चेतावनी देने वालों में एक अन्य संस्था अमेरिकन मेडिकल एसोसिएशन है, जिसने यह नीति अपनाई है कि चिकित्सकों को संभावित खतरों से जागरूक करने के लिए अपने रोगियों की मदद करनी चाहिए।


title: टूना

text: 2008 में प्रकाशित एक अध्ययन में पाया गया कि टूना के मांस में पारे का अंश वसा सामग्री से संबंधित है, इसने बताया कि खाद्य टूना के ऊतकों के भीतर वसा के जमाव का पारे के अंश पर कम प्रभाव पड़ता है। इन निष्कर्षों ने सुझाया कि खाने के लिए कम वसायुक्त टूना की तुलना में अधिक प्राकृतिक वसायुक्त किस्म की टूना के चुनाव से पारे के सेवन की मात्रा कम हो सकती है।


title: टूना

text: उद्योग-प्रायोजित समूह सेंटर फॉर कंज्यूमर फ्रीडम, जो अपने सहयोगियों के नाम गुप्त रखता है, का दावा है कि टूना में पाए जाने वाले मिथाइलमर्करी से स्वास्थ्य को होने वाले खतरों को टूना में पाए जाने वाले सेलेनियम द्वारा घटाया जा सकता है, हालांकि इसकी कार्यविधि और इससे होने वाले प्रभाव बड़े पैमाने पर अज्ञात हैं।


title: टूना

text: भोजन श्रृंखला में सबसे ऊपर होने के नाते और इनके आहार में भारी धातुओं के एकत्रित होने के कारण, ब्लूफिन और एल्बाकोर जैसी बड़ी प्रजातियों में पारे का स्तर बहुत ज्यादा हो सकता है।


title: टूना

text: 2009 में कैलिफोर्निया की अदालत ने इस निर्णय को सही ठहराया कि डिब्बाबंद टूना पर चेतावनी लेबलों की आवश्यकता नहीं है क्योंकि मिथाइलमर्करी स्वाभाविक रूप से उत्पन्न होता है।


title: टूना

text: मार्च 2004 में संयुक्त राज्य अमेरिका एफडीए द्वारा जारी निर्देशों में सिफारिश की गई कि गर्भवती महिलाओं, शिशु की देखभाल करने वाली माताओं और बच्चों को टूना तथा दूसरी मांसभक्षी मछलियों का सेवन सीमित मात्रा में करना चाहिए।


title: टूना

text: 2007 में यह सूचना दी गई कि येल्लोफिन टूना जैसी कुछ हल्की डिब्बाबंद टूना में पारे की मात्रा स्किपजैक की तुलना में कहीं अधिक है और इसलिए उपभोक्ता संघों तथा अन्य कार्य समूहों ने राय दी कि गर्भवती महिलाओं को डिब्बाबंद टूना के सेवन से बचना चाहिए। इस सलाह को जरूरत से अधिक सख्त माना गया और इसलिए प्रमुख वैज्ञानिक तथा सरकारी संगठनों द्वारा इसका अनुमोदन नहीं किया गया।


title: टूना

text: कम पारे के साथ तथा कम महंगी डिब्बाबंद टूना के रूप में पूर्वी लिटिल टूना "(यूथाय्न्नुस एफ्फिनिस)" दशकों से उपलब्ध है। हालांकि, अमेरिका द्वारा आयात की जाने वाली डिब्बाबंद टूना की पांच प्रमुख प्रजातियों में इसका व्यवसायिक आकर्षण सबसे कम है, जिसका प्रमुख कारण इसका गहरा रंग तथा अधिक स्पष्ट 'मछली जैसा' स्वाद है। परंपरागत रूप से इसका इस्तेमाल संस्थागत (गैर खुदरा) व्यापार तक सीमित है।


title: टूना

text: जनवरी 2008 में न्यूयॉर्क टाइम्स द्वारा आयोजित एक जांच में सुशी टूना की कुछ प्रजातियों में पारे का खतरनाक स्तर पाए जाने पर इस स्तर के बारे में सूचित किया गया कि "यह इतना अधिक था कि बाज़ार से मछली को हटाने के लिए खाद्य एवं औषधि प्रशासन कानूनी कार्रवाई कर सकता था।"


title: सुबनसिरी नदी

text: सुबनसिरी नदी (Subansiri River) भारत के असम व अरुणाचल प्रदेश राज्यों तथा तिब्बत में बहने वाली एक नदी है, जो ब्रह्मपुत्र नदी की सबसे बड़ी उपनदी है। यह तिब्बत में हिमालय में आरम्भ होती है और पूर्व व दक्षिणपूर्व दिशाओं में बहती हुई भारत में प्रवेश करती है, जहाँ यह असम के लखीमपुर ज़िले में ब्रह्मपुत्र से संगम करती है। सुबनसिरी का पानी ब्रह्मपुत्र में बहने वाले जल का 7.92% मापा गया है। अरुणाचल प्रदेश के ऊपरी सुबनसिरी और निचले सुबनसिरी ज़िलों का नाम इसी नदी पर रखा गया है।


title: सुबनसिरी नदी

text: "सुबनसिरी" का नाम संस्कृत के "स्वर्ण" व "श्री" शब्दों को जोड़कर उत्पन्न हुआ था। इतिहास में इस नदी के किनारे सोना ढूंढा जाता था।


title: बिहार राज्य सड़क परिवहन निगम

text: बिहार राज्य सड़क परिवहन निगम (या बीएसआरटीसी), बिहार राज्य की सड़क परिवहन कंपनी है। बीएसआरटीसी को १९५९ में सड़क परिवहन निगम अधिनियम, १९५० के प्रावधानों के तहत स्थापित किया गया था। यह पूरी तरह बिहार सरकार के स्वामित्व में है।


title: बिहार राज्य सड़क परिवहन निगम

text: मई १९५९ से पहले, बिहार में सड़क परिवहन सेवाएं "राज्य परिवहन और संचार, बिहार सरकार" द्वारा संचालित की जाती थी, जिसे १९५३ में राज्य के कुछ मार्गों के राष्ट्रीयकरण के साथ स्थापित किया गया था। "राज्य परिवहन और संचार, बिहार सरकार" को १९५९ तक विभागीय रूप से बिहार सरकार द्वारा प्रशासित किया गया था, जिसके बाद इसे राज्य सड़क परिवहन निगम अधिनियम, १९५० के प्रावधानों के तहत बनाई गई एक सांविधिक निगम, बिहार राज्य सड़क परिवहन निगम में स्थानांतरित किया गया।


title: कॉकस

text: कॉकस या कौकसस यूरोप और एशिया की सीमा पर स्थित एक भौगोलिक और राजनैतिक क्षेत्र है। इस क्षेत्र में कॉकस पर्वत शृंखला भी आती है, जिसमें यूरोप का सबसे ऊंचा पहाड़, एल्ब्रुस पर्वत शामिल है। कॉकस के दो मुख्य खंड बताये जाते हैं: उत्तर कॉकस और दक्षिण कॉकस। उत्तर कॉकस में चेचन्या, इन्गुशेतिया, दाग़िस्तान, आदिगेया, काबारदीनो-बल्कारिया, काराचाए-चरकस्सिया, उत्तर ओसेतिया, क्रास्नोदार क्राय और स्ताव्रोपोल क्राय के क्षेत्र आते हैं। दक्षिण कॉकस में आर्मीनिया, अज़रबैजान और जॉर्जिया आते हैं, जिसमें दक्षिण ओसेतिया, अबख़ज़िया और नागोर्नो-काराबाख़ शामिल हैं।


title: कॉकस

text: तुर्की, ईरान और रूस से घिरे इस प्रदेश में इन तीनों देशों के घटनाक्रमों का असर रहा है। हाँलाकि अठारहवीं सदी से पहले रूस और आठवीं सदी से पहले तुर्कों का इस प्रदेश में कोई अस्तित्व या महत्व नहीं था। ईरान के मीदियों ने आठवीं सदी ईसापूर्व में यहाँ अपना सिक्का जमाया। मीदि हाँलाकि एक बड़े राज्य की तरह नहीं थे और असीरियाइयों के सहयोगी थे। ईसा के पूर्व 559 में जब मीदियों के सहयोगी पार्स (दक्षिणी ईरान) के हख़ामनियों ने मीदिया और असीरिया दोनों पर विजय हासिल कर ली तो उसके बाद यह प्रदेश भी हख़ामनी पारसियों के हाश आ गया। सन् 95 ईसापूर्व में यहाँ के अर्मेनियाईयों के साम्राज्य का उदय हुआ और एक स्थानीय शासन ने सत्ता की बागडोर सम्हाली। धीरे-धीरे इसका विस्तार हुआ और एक समय यह मिस्र तक फैल गया था। ध्यान रहे कि अर्मेनियाई आर्य नस्ल के लोग थे लेकिन आज यहाँ सेमेटिक तथा तुर्क नस्ल के लोग भी बसते हैं। ईरान में सासानियों के शासन और रोमन साम्राज्य की स्पर्धा में इस प्रदेश को दोनों ने कई बार अपना अंग बनाया। रोमन इस इलाके को हमेशा अपना अंग बनाने में असफल रहे। लेकिन इसी समय यहाँ ईसाई धर्म का प्रचार भी हुआ। नौवीं सदी में अरबों ने आक्रमण किये पर उनका शासन स्थापित होकर नहीं रह सका। सन् 1045 में बिजैंटिनों ने अरबों को भगा कर जॉर्जिया में एक ईसाई साम्राज्य की स्थापना की। तेरहवीं सदी के मध्य में मंगोलों के आक्रमण की वजह से यह साम्राज्य बिखर गया। उस्मानी तुर्कों और उसके बाद रूसियों और ईरानियों के बीच भी इस प्रदेश का बंटवारा होता रहा।


title: कॉकस

text: उत्तरी कॉकस के कई प्रदेश रूस के अंग हैं और उत्तर की ओर रूस ही फैला हुआ है। पश्चिम की ओर कॉकस की सीमाएँ कृष्ण सागर और तुर्की को छूती हैं। पूर्व में कैस्पियन सागर कॉकस की सीमा है और दक्षिण में इसकी सीमा ईरान से मिलती है। कॉकस के इलाक़े को कभी यूरोप और कभी एशिया में माना जाता है। इसके निचले इलाक़ों को कुछ लोग मध्य पूर्व का एक दूर-दराज़ अंग भी समझते हैं। कॉकस का क्षेत्र बहुत हद तक एक पहाड़ी इलाक़ा है और इसकी अलग-अलग वादियों और भागों में अलग-अलग संस्कृतियाँ, जातियाँ और भाषाएँ युगों से पनप रहीं हैं और एक-दूसरे से जूझ रही हैं।


title: कॉकस

text: यहाँ ६,४०० भिन्न नसलों के पेड़-पौधे और १,६०० प्रकार के जानवर ऐसे हैं जो इसी इलाक़े में पाए जाते हैं। यहाँ पाए जाने जानवरों में तेंदुआ, भूरा रीछ, भेड़िया, जंगली भैसा, कैस्पियन हंगूल (लाल हिरन), सुनहरा महाश्येन (चील) और ओढ़नी (हुडिड) कौवा चर्चित हैं। कॉकस में १,००० अलग नस्लों की मकड़ियाँ भी पाई गयी हैं। वनों के नज़रिए से यहाँ का पर्यावरण मिश्रित है - पहाड़ों पर पेड़ हैं लेकिन वृक्ष रेखा के ऊपर की ज़मीन बंजर और पथरीली दिखती है। कॉकस के पहाड़ों से ओवचरका नाम की एक भेड़ों को चराने में मदद करने वाली कुत्तों की नसल आती है जो विश्व भर में मशहूर है।


title: कॉकस

text: कॉकस के क्षेत्र में लगभग ५० भिन्न-भिन्न जातियाँ रहती हैं। इनकी भाषाएँ भी भिन्न हैं और यहाँ तक की इस इलाक़े में तीन ऐसे भाषा परिवार मिलते हैं जो पूरे विश्व में केवल कॉकस में ही हैं। तुलना के लिए ध्यान रखिये के हिन्दी जिस हिन्द यूरोपी भाषा परिवार में है वह एक अकेला ही दसियों हज़ारों मील के रक़बे में फैला हुआ है - भारत के पूर्वी असम राज्य से लेकर अन्ध महासागर के आइसलैंड द्वीप तक। कॉकस की उलझी अनगिनत वादियों में यह अलग-अलग भाषाएँ और जातियाँ बसी हुई हैं। यहाँ की दो भाषाएँ हिन्दी और फ़ारसी की तरह हिन्द-यूरोपी परिवार की हैं - आर्मीनियाई भाषा और औसेती भाषा। यहाँ की अज़ेरी भाषा अल्ताई भाषा परिवार की है, जिसकी सदस्य तुर्की भाषा भी है। धर्म के नज़रिए से यहाँ के लोग भिन्न इसाई और इस्लामी समुदायों के सदस्य हैं। यहाँ के मुसलमान ज़्यादातर सुन्नी मत के हैं, हालांकि अज़रबैजान के इलाक़े में कुछ शिया भी मिलते हैं।


title: कॉकस

text: इतिहास में, कॉकस की कुछ जातियों को रंग का बहुत गोरा माना गया है और अंग्रेज़ी में कभी-कभी श्वेतवर्णीय जातियों को "कॉकसी" या "कॉकेशियन" कहा जाता है - हालांकि वैज्ञानिक दृष्टि से कुछ अश्वेत जातियाँ (जैसे के बहुत से भारतीय लोग) भी इसमें सम्मिलित माने जाते हैं। मध्यकाल में यहाँ के बहुत से स्त्री-पुरुष कुछ मिस्र जैसे अरब क्षेत्रों में जाकर बस गए थे (या ग़ुलाम बनाकर ले जाए गए थे) और अक्सर वहाँ पर भूरी या नीली आँखों वाले गोरे रंग के लोगों को कॉकसी लोगों का वंशज माना जाता है। यह गोरापन ख़ासकर चरकस लोगों के बारे में मशहूर है।


title: आहार सम्बंधी विकार

text: भोजन विकारों एक व्यक्ति की शारीरिक और मानसिक स्वास्थ्य की हानि के लिए अपर्याप्त या अत्यधिक भोजन के सेवन या तो शामिल हो सकता है। असामान्य खाने की आदतों से परिभाषित मनोवैज्ञानिक बीमारियों हो सकती हैं। बुलिमिया आभाव और एनोरेक्सिया नर्वोसा खाने विकारों का सबसे आम विशिष्ट प्रकार के होते हैं। विकारों खाने के अन्य प्रकार के द्वि घातुमान विकार शामिल हैं।


title: आहार सम्बंधी विकार

text: बुलिमिया द्वि घातुमान खाने और मिटाने द्वारा विशेषता विकार है। शुद्धीकरण स्व-प्रेरित पर कसरत उल्टी, और मूत्रल, एनीमा, और जुलाब का उपयोग शामिल कर सकते हैं। एनोरेक्सिया नर्वोसा आत्म भुखमरी और अत्यधिक वजन घटाने के मुद्दे पर चरम खाद्य प्रतिबंध के द्वारा होती है। अत्यधिक वजन घटाने अक्सर कुछ हालांकि महिलाओं और मासिक धर्म होने को रोकने के लिए मासिक धर्म शुरू कर दिया है, जो लड़कियों, रजोरोध के रूप में जाना जाता हालत का कारण बनता है। एनोरेक्सिया नर्वोसा के लिए अन्य डीएसएम – ५ मानदंडों को पूरा महिलाओं को जो अभी भी कुछ मासिक धर्म गतिविधि की रिपोर्ट पाई गयी है। डीएसएम - ५ वर्तमान में एनोरेक्सिया नर्वोसा-सीमित प्रकार और द्वि घातुमान / शुद्ध प्रकार के दो उपप्रकार निर्दिष्ट करता है। एनोरेक्सिया नर्वोसा की सीमित प्रकार से पीड़ित जो लोग द्वि घातुमान / शुद्ध प्रकार पेट भर खाने से पीड़ित लोगों, जबकि कसरत पर- और / या मिटाने के कुछ विधि के माध्यम से क्षतिपूर्ति द्वारा कभी-कभी भोजन का सेवन सीमित द्वारा वजन कम है। एनोरेक्सिया के बीच का अंतर आभाव द्वि घातुमान / शुद्ध प्रकार और बुलिमिया आभाव एक व्यक्ति के शरीर का वजन है। बुलिमिया आभाव के साथ उन लोगों को अधिक वजन और मोटापे से ग्रस्त करने के लिए सामान्य से सीमा के भीतर गिर जाता है कि एक शरीर के वजन हो सकता है, जबकि एनोरेक्सिया नर्वोसा द्वि घातुमान / शुद्ध प्रकार के निदान के साथ उन लोगों के लिए एक स्वस्थ वजन के तहत अच्छी तरह से कर रहे हैं। मुख्य रूप से प्रभावित करने वाले के रूप में सोचा हालांकि महिलाओं (एक ५ – १० मिलियन ब्रिटेन में प्रभावित किया जा रहा अनुमानित), विकारों खाने के रूप में अच्छी तरह से पुरुषों प्रभावित करते हैं। एक अनुमान के अनुसार १० - विकारों खाने के साथ लोगों के १५% पुरुषों (गुडगाँ १९९९) हैं। (एक अनुमान के अनुसार १ लाख ब्रिटेन पुरुषों प्रभावित किया जा रहा है)।


title: आहार सम्बंधी विकार

text: खाने विकारों सभी पुरुषों और महिलाओं दोनों के बीच दुनिया भर में बढ़ रहा हैं, यद्यपि यह उन्हें और पश्चिमीकरण की डिग्री खतरा बढ़ जाता विकसित करने के उच्चतम जोखिम में हैं जो पश्चिमी दुनिया में महिलाओं को सुझाव है कि सबूत नहीं है। लगभग सभी अमेरिकियों की आधी से व्यक्तिगत रूप से एक खा विकार के साथ किसी को पता है।


title: आहार सम्बंधी विकार

text: अछा दिखने के लिये हम लोग खुद पर बहुत मेहनत करते हैं। कुछ लोग अपनी सेहत का ख्याल न रख कर अच्छा दिखना चाहते है। पतला दिखने के लिये लोग न सही से खाते है ना पीते है। इस मनोवैज्ञानिक बीमारी को 'एनोरेक्सिया' कहते हैं। पतला दिखने के लिये जब खाने की आदतों, विचारों , और जीवन पर असर पड़ता है तो इसे एक मनोवैज्ञानिक विकार माना जाता है। यह बीमारी सभी उम्र की महिलाओं , पुरुषों और बच्चों को प्रभावित कर सकता हैं और ये जानलेवा भी बन सक्ता है।


title: आहार सम्बंधी विकार

text: वज़न बढ़ने के डर से लोग दिन-रात बस यही सोचते रेह्ते हे कि क्या खाना चाहिये और क्या नही , कुछ लोगो को डिप्रेशन भी हो जाता हे क्युकि वे अप्ने शरीर् से नाखुश रेह्ते है। लोग चाहे जितने भी पतले क्य्ं न हो जायें वे कभी खुश नही रहते।


title: आहार सम्बंधी विकार

text: इस बिमारी का कोइ एक कारण न्ही होता हे। एनोरेक्सिया कई सामाजिक, भावनात्मक और जैविक कारकों के संयोजन से उठता है। वे हर किसी के लिए एकदम सही होने की कोशिश करते है लेकिन वे वास्तव में असहाय और निराश हैं, वे असफल मान्ते है खुद को। परिवार और सामाजिक दबाव के कारक भी एनोरेक्सिया हो सक्ता है। माता-पिता जो उनके बच्चों के शरीर और उपस्थिति की आलोचना करते है उन ब्च्चो को एनोरेक्सिया हो सक्ता है। तनावपूर्ण जीवन भी एनोरेक्सिया को ट्रिगर कर सकता है। आनुवंशिक कारक भी एनोरेक्सिया के लिये योगदान करते हैं। अगर परिवार मे किसि को ये बीमारी है तो ये मुमकिन है कि दूसरे किसि सद्स्य को भी इसका असर हो सक्ता है। ये इस लिये क्युकि बद्न मे 'सेरोटोनिन्' और 'नोरेपिनेफ्रिने' के स्तर कम हो जाते है।


title: आहार सम्बंधी विकार

text: ये तो साबित हो चुका है कि एनोरेक्सिया जान लेवा है लेकिन यह जानना ज़्र्रुरी है कि जो लोग इस दौर से गुज़्रर रहे हे वे ये कभी नही मानेगे कि वे बीमार है। इस लिये यह ज़्र्रुरी है कि म्ररीज़ के परिवार वाले और शुभचिन्तक ध्यान दे। इस बिमारी मे कोइ अकेला नही है, सही समय पर मदद और सही मदद से इन लोगो को बचाया जा सक्ता है।


title: आहार सम्बंधी विकार

text: बुलिमिआ नर्वोसा एक प्रकार का आहार सम्बन्धि विकार है। इस मर्ज़ से ग्रसित व्यक्ति एक साथ काफी मात्रा में भोजन लेते हैं, किन्तु स्वयम के शरिरिक वजन के प्रति चेतना के रहते उस ग्रहण किये भोजन से छुटकारा पाने हेतु जबरदस्ती वमन (उल्टी) करने कि कोशिश करते हैं अथवा पेट साफ करने की दवा आदि लेकर उस अपाच्य भोजन से छुटकारा पाने कि कोशिश करते हैं।


title: आहार सम्बंधी विकार

text: बुलिमिअ नर्वोसा एवं एनोरेक्सिआ नर्वोसा मे समान्ता होते हुए बी काफि भिन्नता है एवं दोनों को समझने में अस्मंजस की स्तिथि रहती है। बुलिमिआ में अध्कितर भोजन के पहले व्यक्ति लम्बे अन्तराल तक कुछ नहीं खाता है। बुलिमिआ नर्वोसा एनोरेक्सिआ नर्वोसा से कम घातक है किन्तु बुलिमिआ नर्वोसा मर्ज़ ज़्यदा घातक है। यह मर्ज़ महिलाओं में पुरुषों की अपेक्शा नौ गुना होता है एवं लगभग एक प्रतिशित महिलाओं में यह मर्ज़ पाया जाता है।


title: आहार सम्बंधी विकार

text: बुलिमिआ नर्वोसा मर्ज़ के व्यक्ति अधिकतर सामान्य वजन वाले होते हैं। इस्कि शुरुआत किशोरावस्था (१३ वर्श से २० वर्श तक कि आयु वर्ग) में होति है। अधिकतर मरीज़ पहले मोतापे से ग्रसित होते हैं एवं कुछ मरीज़ व्यस्क अवस्था में पूर्व में सफल इलाज के बावजूद फिर से अत्यधिक खाने एवं फिर वमन (उल्टी) कर उससे छुटकारा पाने के दौरों से ग्रसित होते हैं।


title: आहार सम्बंधी विकार

text: बुलिमिआ नर्वोसा से ग्रसित अप्ने आसपास एवं प्रेरणादायी मित्रोंं से अधिक आकर्षक दिखने कि होड में स्वयं आंतरिक प्रेरणा से प्रभावित होते हैं एवं शरिरिक सौंदर्य के दिवाने होते हैं। मिडिया द्वारा प्रदर्षित शरिरिक चेतना के समाचार, विग्यापन आदि भी इन मरीज़ों को प्रभावित करते हैं।


title: आहार सम्बंधी विकार

text: कौशल लेप्टिन की खोज के बाद से भूख की केंद्रीय प्रक्रियाओं काफी बढ़ गई है समझने के लिए, और कौशल के रूप में अच्छी तरह से मस्तिष्क के कार्यों का निरीक्षण करने के लिए रचा जा रहा है। प्रेरक समस्थिति और आत्म नियामक नियंत्रण प्रक्रियाओं के बीच सहभागिता विकारों खाने में एक महत्वपूर्ण घटक है जो व्यवहार, खाने में शामिल कर रहे हैं।


title: आहार सम्बंधी विकार

text: विकारों खाने के सटीक कारण पूरी तरह से समझ नहीं है, लेकिन यह अन्य चिकित्सा शर्तों और स्थितियों से जोड़ा जा सकता है कि सबूत नहीं है। एक अध्ययन में एडीएचडी के साथ लड़कियों एडीएचडी से प्रभावित नहीं है उन लोगों की तुलना में एक खा विकार होने का एक बड़ा मौका है कि पता चला है। एक अन्य अध्ययन में यौन संबंधी आघात करने के लिए, आहार नर्वोसा। एक अध्ययन को विकसित करने की संभावना अधिक होती है, विशेष रूप की वजह से पीटीएसडी, के साथ महिलाओं के पालक लड़कियां बुलिमिया आभाव विकसित करने की संभावना अधिक रखते है हुमे यह पता चला है। कुछ को लगता है कि साथियों के दबाव और आदर्श शरीर-प्रकार मीडिया में देखा भी एक महत्वपूर्ण कारक हैं। कुछ शोध कुछ लोगों के लिए वे एक खा विकार के विकास के लिए खतरा हो सकता है क्यों आनुवंशिक कारण हैं। हाल के अध्ययनों से बुलिमिया आभाव और पदार्थ का उपयोग बीमारियों के साथ रोगियों के बीच एक संबंध के सबूत मिल गया है। इसके अलावा, चिंता विकारों और व्यक्तित्व विकारों विकारों खाने के ग्राहकों के साथ आम घटनाओं रहे हैं। विकारों खाने के साथ लोग उन्हें भूख महसूस कराने के लिए संकट की विभिन्न भावनाओं का कारण बनता है, जो एक बेकार भूख संज्ञानात्मक मॉड्यूल हो सकता है।


title: आहार सम्बंधी विकार

text: उचित इलाज के खाने के विकारों के विशिष्ट प्रकार से कई पीड़ित के लिए अत्यधिक प्रभावी हो सकता है, विकारों खाने के परिणामों को मौत सहित गंभीर हो सकता है (चाहे परेशान खाने की आदतों का या ऐसे आत्मघाती सोच के रूप में सह रोगी की स्थिति से प्रत्यक्ष चिकित्सा प्रभाव से)।


title: तुलसी विवाह

text: तुलसी विवाह हिन्दू धर्म के अनुयायीयों द्वारा किया जाने वाला एक औपचारिक विवाह कार्यक्रम है जिसमें तुलसी नामक पौधे का विवाह शालीग्राम अथवा विष्णु अथवा उनके अवतार कृष्ण के साथ किया जाता है। हिन्दू धर्म में इसे मानसून का अन्त और विवाह के लिये उपयुक्त समय के रूप में माना जाता है।


title: गुर्मीत चौधरी

text: गुरमीत का जन्म भागलपुर, बिहार, भारत के जयरामपुर गाँव में हुआ था। गुरमीत चौधरी फाउंडेशन ने अपने गृहनगर में एक पोस्ट-कोविड विशेष देखभाल केंद्र शुरू किया। उनके बड़े भाई उनके गृहनगर में जनरल फिजिशियन हैं।


title: कलावाद

text: कलावाद 'कला कला के लिए' (Art for art's sake) मान्यता पर आधारित कला के प्रति एक दृष्टिकोणविशेष जिसे लेकर 19वीं शताब्दी के दौरान यूरोप में व्यापक वादविवाद छिड़ गया था। कलावाद को साहित्य एवं कला के क्षेत्र में उपयोगितावाद के विलोम के रूप में जाना जाता है।


title: कलावाद

text: इस सिद्धांत का प्रतिपादन विक्टर कूजे ने 1818 में किया। इसके अनुसार कला का उद्देश्य किसी नैतिक या धार्मिक उद्देश्य की प्राप्ति नहीं बल्कि स्वंय अपने पूर्णता की तलाश है। कला सौन्दर्यानुभूति का वाहक है इसलिये इसे उपयोगिता की कसौटी पर नहीं परखा जाना चाहिये। समाज, नीति, धर्म, दर्शन आदि के नियमों का पालन कला की स्वच्छंद तथा स्वतः स्फूर्त अभिव्यक्ति में बाधक होते हैं।


title: कलावाद

text: कलावादियों के अनुसार कलाकार लोकोत्तर प्राणी, कला लोकातीत वस्तु तथा कलाजन्य आनंद अलौकिक आस्वादयुक्त एवं समाजनिरपेक्ष होता है। इसके विपरीत उपयोगितावादी कला को न केवल समाज की मनोवृत्तियाँ परिवर्तित करके वांछित दिशा की ओर अग्रेसारित करने का सशक्त साधन मानते हैं, अपितु उसे सिद्धांत प्रचार का सर्वोत्तम माध्यम भी बताते हैं। उपयोगितावादियों ने कलावादियों पर संकीर्ण एवं व्यक्तिनिष्ठ होने का आरोप लगाते हुए कहा है, " वे वायवीय घोड़े पर आरूढ़ हैं।" कलावादियों ने उपयोगितावादियों पर स्थूल सामाजिकता का आग्रही होने का लांछन लगाया और कहा, "उन्होंने हमें स्वर्ग देने का वचन दिया था, लेकिन दिया है रुगणालय।" विचारकों का एक तीसरा वर्ग भी है जो कलावाद के व्यक्तिपक्ष और उपयोगितावाद के समाजपक्ष के समन्वय को हितकर मानता है।


title: कलावाद

text: कलावादी दृष्टिकोण की प्रत्यक्षाप्रत्यक्ष सत्ता यूरोप में प्लेटो तथा अरस्तू से लेकर आज तक किसी न किसी रूप में लगातार मिलती है। प्लेटो ने अपने ग्रंथ 'रिपब्लिक' में कवियों और कलाकारों को राष्ट्रबहिष्कृत कर देने की व्यवस्था दी है; कारण, उनकी दृष्टि में कल्पनाशील कलाकारों एवं कवियों का असीम प्रभाव नैतिक एवं सामाजिक दृष्टि से अवांछनीय था। अरस्तू ने यद्यपि अपने गुरु प्लेटो की नैतिक एवं सामाजिक धारणा का खुले रूप में खंडन नहीं किया है, साथ ही कला मैं नैतिक तत्त्व तथा उपदेशात्मकता भी उन्हें अमान्य नहीं किया है, तो भी प्रसिद्ध कलासमीक्षक बूचर के मतानुसार अरस्तु ने ही पहले पहल कलाशास्त्र ने नीतिशास्त्र को पृथक किया और बताया कि परिष्कृत आनंदानुभूति ही काव्यकला अथवा कला का चरम लक्ष्य होता है। रोम के प्रसिद्ध विचारक सिसरों ने शलीनता (डेकोरम) तथा उदात्तता (सब्लाइमनेस) को कला का प्रमुख प्रतिपाद्य निर्धारित किया है। लोंगिनुस (लांजाइनस) ने अपनी कृति 'पेरिइप्सुस' में कला को न केवल शिक्षा और मनोरंजन से भिन्न एवं श्रेष्ठ माना है बल्कि उसे संप्रेरणा के उच्च धरातल पर प्रतिष्ठित करके, उसके स्वतंत्र मूल्यांकन का परामर्श भी दिया है। लोंगिनुस के अनुसार काव्य तथा कला का मुख्य तत्त्व उदात्त (द्र.) है और भावना का उदात्तीकरण ही उनका प्रधान परिणाम होता है जिसका व्यक्ति से भी और समाज से भी सीधा संबंध रहता है। अत: अपने वक्तव्य और प्रतिपादन में लोंगिनुस निश्चित ही मध्यमार्गी हैं। डायोनीसिस तथा डिमेट्रियस प्रभृति अन्य अनेक रोमन विचारकों ने काव्य तथा कला के शैलीपक्ष पर ही विशेष जोर दिया है।


title: कलावाद

text: यूरोप की शास्त्रीय या क्लासिकल कला का पल्लवन अधिकांशत: ईसाई धर्म अथवा 'चर्च' के सरंक्षण में हुआ। अत: सातवीं से 15वीं शती ईसवी के बीच रोम को केंद्र मानकर जिस बैजंतिया (बाइज़ैंटाइन अर्थात् रोम साम्राज्य में विकसित शैली) कला का विकास मिस्र से रूस तक हुआ, वह चर्च आश्रित होने के कारण नैतिक-धार्मिक-मूल्य-समन्वित थी, अत: उसका सोद्देश्य तथा उपदेशात्मक होना जरूरी था और इसीलिए उसमें कलापक्ष गौण ही रहा। तो भी ऐसा नहीं है कि उक्त काल की कला में कल्पना तथा भावनाओं के लिए कोई छूट थी ही नहीं। इसके विपरीत धार्मिक दृष्टिसंपन्न कलाकार बिना किसी बाहरी नियंत्रण अथवा बाध्यता के उच्च कोटि की कला का सृजन करते थे। टाल्स्टाय (1828-1910 ई.) कलावादी विचारधारा के प्रबल विरोधी थे। उनके मत से धर्म के प्रति विश्वास का अभाव ही कलावादी विचारों को जन्म देता है और कला का साध्य न आनंद है, न ही सौंदर्य। वे नैतिकता के प्रति अत्याग्रही थे और गांधी जी की तरहत उनका दृष्टिकोण सुधारवादी था। सुधारवाद प्रकारांतर से उपयोगितावाद ही है। अत: टाल्स्टाय के लिए कला निश्चित ही एक गौण साधन मात्र रहा।


title: कलावाद

text: इटली के महान् कवि आलीग्यारी दांते (1265-1321ई.) ने कला के क्षेत्र में पुन: उदात्त गुणों एवं भव्य शैली की प्रतिष्ठा की। दांते का प्रभाव कुछ ही दिन रहा। पश्चात् शास्त्रीय दृष्टि धीरे-धीरे रूमानी दृष्टिकोण से आच्छादित होने लगी। फलत: इस समय कला संबंधी मूल्यों में भारी परिवर्तन हुआ। 17वीं शताब्दी को कला की दृष्टि से काफी महत्वपूर्ण कहा जा सकता है। इसके दौरान फ्रांस में नव्यशास्त्रवाद (नियोक्लासिसिज्म़) का उदय हुआ। लेकिन यह भी मध्यकालीन चिंतन के नवीन संस्करण से अधिक नहीं था।


title: कलावाद

text: रेनेसाँ (1453 ई.) के बाद यूरोप में मध्यकालीन नैतिक मूल्यों का विघटन होना शुरू हुआ जिससे परंपरावादी तथा स्वातंत््रयमूलक विचारों के बीच अस्थिरता का वातावरण ही उत्पन्न नहीं हुआ बल्कि परस्पर टकराव भी होने लगा। इसका कारण इस समय किसी सुदृढ़ दर्शन का अभाव था। सन् 1866 ई. के लगभग विविध साहित्यिक एवं कलासंबंधी वादों के प्रवर्तन में आग्रही देश फ्रांस में 'ल आर्त पोर ल आर्त' सूत्रकथन सामने आया जिसका अंग्रेजी अनुवाद 'आर्ट फ़ॉर आर्ट्‌स सेक' है और हिंदी में जिसे 'कला कला के लिए' वाक्यांश से जाना जाता है। यहीं से कलावादी विचारधारा का प्रत्यक्ष आरंभ माना जा सकता है। अमरीकी चित्रकार जेम्स एबॉट मैकनील ह्वीस्लर (1834-1903 ई.), जो आजीवन फ्रांस और इंग्लैंड में कार्यरत रहा, कलावाद का प्रबल समर्थक बना। हुआ यह कि 1877 ई. में ग्रॉसवेनर चित्रकला प्रदर्शनी में अंग्रेजी के प्रख्यात समालोचक रस्किन ने ह्वीस्लर के चित्रों की तीखी आलोचना की और कहा, "ह्वीस्लर अपने चित्रों के माध्यम से दर्शकों के चेहरों पर रंगभरी प्यालियाँ उँड़ेल देता है।" रस्क्नि के इस कथन पर अदालत में मुकदमा शुरू हो गया जिसमें ह्वीस्लर को अंतत: क्षतिपूर्ति के रूप में एक फादिंग (इंग्लैंड में प्रचलित सबसे छोटा सिक्का) मिला। इसके बाद भी कला के उद्देश्य को लेकर रस्किन और ह्वीस्लर के बीच वादविवाद चलता रहा। रस्किन कला को नैतिकता से अलग-थलग बिल्कुल स्वंतत्र एवं स्वत:पूर्ण मानता था। इसी से प्रेरित होकर ह्वीस्लर ने अपनी पूरी शक्ति से 'कला कला के लिए' मत का प्रवर्तन किया जो अतिवाद की सीमा तक जा पहुँचा।


title: कलावाद

text: ब्रैडले, क्लाइव बेल, रोजर फ़ाइ तथा जार्ज इन्नेस इत्यादि प्रमुख समालोचक कलावादी विचारधारा के प्रबल पोषक थे। ब्रैडले (1851-1934 ई.) ने तो अपने ग्रंथ 'पोएट्री फ़ॉर पोएट्रीज़ सेक' (1901 ई.) में स्पष्ट रूप से घोषणा की कि नैतिकता कविता का मात्र बाह्य पक्ष है। अत: कविता की श्रेष्ठता के लिए उसे अनिवार्य मानना एकदम बेसूझ हैं। क्लाइव बेल ने आधुनिक चित्रकला के संदर्भ में रूपतत्व को प्रमुख माना और 1914 ई. में 'सिगनिफ़िकेंट फ़ार्म' का सिद्धांत प्रस्तुत किया जिसका पुनराधान रोजर फ़ाई ने 1920 ई में किया। क्रोचे (1866-1952 ई.) के अभिव्यंजनावाद से कलावाद को एक सुस्पष्ट दार्शनिक आधार प्राप्त हो गया। कांट (1724-1804 ई.) की स्थापना 'सौंदर्य का कोई बाह्य अस्तित्व नहीं है' को आधार बनाकर क्रोचे ने अपने 'ला स्पिरितो' (1903-1909 ई.) नामक ग्रंथ में सौंदर्यबोध के लिए 'अंत: प्रज्ञा' (इनट्यूशन) की सत्ता का प्रतिपादन किया और बताया कि सौंदर्यसृष्टि तथा सौंदर्यानुभूति दोनों ही सूक्ष्म मानसिक व्यापार हैं। साथ ही वर्ण्यवस्तु तथा अभिव्यंजना के बीच तात्विक एकता होती है। अत: कलापक्ष और वस्तुपक्ष को विच्छिन्न करके देखना भ्रामक है। क्रोचे के अनुसार कला मूलत: एक आध्यात्मिक क्रिया है, इसलिए उसकी दृष्टि में अभिव्यंजना के अतिरिक्त कला को कोई अन्य उद्देश्य अथवा प्रयोजन नहीं होता। इतना ही नहीं, क्रोचे ने कला को नैतिक किंवा शैक्षणिक सीमाओं से मुक्त भी माना है।


title: कलावाद

text: देखा जाए तो क्रोचे के सिद्धांत द्वारा एक प्रकार से उपयोगितावादी मान्यता का खंडन हो जाता है, लेकिन उक्त सिद्धांत कला के अमूर्त व्यापार पर ही लागू होता है, मूर्त पर नहीं। क्रोचे का कला सिद्धांत तत्वत: समाजविरोधी नहीं है क्योंकि मूर्त होने पर वह भी कला को समाजनिरपेक्ष नहीं मानता। फ्ऱायड के 'स्वप्नवाद' से भी कलावादी दृष्टि को काफी बल मिला। आई.ए.रिचर्ड्‌स ने अपनी पुस्तक 'प्रिंसिपल्स ऑव लिटरेरी क्रिटिसिज्म़' (1924 ई) में कलावादी दृष्टि का खंडन सैद्धांतिक आधार पर करते हुए प्रेषणीयता को काव्यप्रक्रिया में विशेष महत्त्व प्रदान किया तथा कहा कि काव्य की सत्ता शेष जगत् से भिन्न नहीं है और न ही काव्य की अनुभूति शेष जगत् की अनुभूति से भिन्न है। इस प्रकार रिचर्ड्‌स ने कला के क्षेत्र में उपयोगितावाद को पुन: प्रतिष्ठा की।


title: कलावाद

text: मार्क्सवाद के उदय के साथ कलावादी मान्यताओं का तेजी से विघटन हुआ। मार्क्स ने अपने अर्थशास्त्र में कला के प्रति उपयोगितावादी दृष्टिकोण अपनाया और कहा कि कला जनता के लिए, मुख्यत: सैनिकों और श्रमिकों के लिए ही है। स्टालिन ने रूस में और माओ ने चीन में कला तथा साहित्य को राजनीति के प्रचार का प्रमुख साधन माना एवं उसपर राजशक्ति का अंकुश लगा दिया। माओ ने 'प्राब्लम्स ऑव आर्ट ऐंड लिटरेचर' शीर्षक अपने परिपत्र में मार्क्स की उपर्युक्त स्थापनाओं के प्रति आस्था व्यक्त की है। मार्क्सवादी समालोचक कॉडवेल ने भी कलावादी विचारधारा को विशुद्ध बूर्जुआ दृष्टि से उत्पन्न कुत्सित वृत्ति का परिणाम बताया है। मार्क्सवादी खेमे में ट्राटस्की ही एक ऐसा व्यक्ति है जा कला के क्षेत्र में राजनीतिक पार्टी के हस्तेक्षप को अनुचित मानता है। 'लिटरेचर ऐंड रिवोल्यूशन' नामक अपने ग्रंथ में उसने स्पष्ट कहा है, "कला के क्षेत्र में पार्टी को आदेश देने की आवश्यकता नहीं है। यह ठीक है कि पार्टी के कर्तव्यों में कला की रक्षा और उसकी सहायता करना भी है, लेकिन नेत्तृत्व उस क्षेत्र में अपरोक्ष रूप से ही हो सकता है। इधर आई.पी. पावलोव आदि विद्वानों द्वारा प्रस्तुत शरीर-क्रिया-मनोविज्ञान संबंधी उच्च अध्ययन द्वारा अंतिम रूप से निर्णय हो गया है कि कला भी व्यक्ति एवं समाज के लिए उतनी ही उपयोगी है जितने अन्य सामान्य भौतिक उपादान।